text:
>> Igihe cy'Igisibo
Amasomo yo ku cyumweru, icyumweru cya 1 cy'Igisibo, C
Isomo rya mbere : Ivug 26, 4-10
Igitabo cy'Ivugururamategeko
Musa abwira imbaga y' Abayisraheli ati «Nujya gutura umuganura w'ibyo wejeje, 4umuherezebitambo azakwakira icyibo, agitereke hasi imbere y'urutambiro rw'Uhoraho Imana yawe. 5Nuko uvugire imbere y'Uhoraho Imana yawe uti 'Sogokuruza yari Umwaramu wagendaga yangara, asuhukira mu Misiri; abayo ari umusuhuke, ari hamwe n' abantu bake cyane bari bamuherekeje. Arahororokera aba imbaga ikomeye, ifite amaboko kandi itubutse. 6Ariko Abanyamisiri batugiriye nabi, baduhindura abatindi, banadukoresha ku gahato imirimo y'ubucakara iruhanyije. 7Nuko dutakira Uhoraho, Imana y’abasokuruza bacu. Uhoraho na we yumva imiborogo yacu ; areba ukuntu twari indushyi, turi mu kaga kandi tunashikamiwe. 8Maze Uhoraho adukuza mu Misiri imbaraga n'umurego by'ukuboko kwe ; abigira kandi agaragaza ibikorwa bikanganye, n'ibimenyetso n'ibitangaza. 9Atugeza aha hantu aduha iki gihugu, ari igihugu gitemba amata n'ubuki. 10None dore nzanye umuganura w'ibyeze mu butaka wampaye, wowe Uhoraho' .»
Kuzirikana : Zab 91 (90),1-2,10-11,12-13, 14-15b
ZABURI
Inyik/ Nyagasani, utube hafi mu gihe cy'amage.
- Umuntu utuye aho Usumbabyose yibera,
- yikinga mu gacucu k'Ushoborabyose.
- Ndabwira Uhoraho nti
- «Uri Ubuhungiro bwanjye n'inkunga yanjye,
- Mana yanjye, ni wowe niringiye!»
- Icyago ntikizagushyikira,
- n'icyorezo ntikizegera ihema ryawe,
- kuko yategetse abamalayika be,
- kukurinda mu nzira zawe zose.
- Bazagutwara mu maboko yabo,
- ngo ikirenge cyawe kitazatsitara ku ibuye ;
- uzakandagira intare n'impiri,
- uribate urusamagwe n'ikiyoka kinini.
- «Ubwo yanyiziritseho nzamuzigura,
- nzamurinda kuko azi izina ryanjye.
- Nanyiyambaza nzamwitaba,
- nzamuba hafi mu gihe cy'amage.»
Isomo rya kabiri : Rom 10,8-13
Ibaruwa Mutagatifu Pawulo Intumwa yandikiye Abanyaroma
Bavandimwe, dusoma mu Byanditswe ngo 8«Ijambo rikuri bugufi cyane, riri mu kanwa kawe no mu mutima wawe.» Iryo jambo ni iry'ukwemera twamamaza. 9Kuko niba wamamarisha umunwa wawe ko Kristu ari Nyagasani, kandi ukemera rnu mutima wawe ko Imana yamuzuye mu bapfuye uzarokorwa. 10Nuko rero umuntu yemera n'umutima bikamuha ubutungane, yakwamamarisha umunwa bikamuha uburokorwe. 11Kuko Ibyanditswe bivuga ngo «Umwemera wese ntazakozwa isoni.»
12 Nta tandukanyirizo rero hagati y'Umuyahudi n'Umugereki: Nyagasani ni umwe kuri bose, akungahaza abamwambaza bose. 13Kuko «umuntu wese uzambaza izina rya Nyagasani azarokorwa.»
Ibango-ndirimbo ribanziriza Ivanjili :
Nyagasani, Ijambo ryawe ni Ukuri, n'itegeko ryawe rikaba agakiza.
- Umuntu ntatungwa n'umugati gusa,
- ahubwo atungwa n'ijambo ryose rivuye mu kanwa k'Imana.<
Ivanjili Ntagatifu : Lk 4, 1-13
+ Luka
Muri icyo gihe, Yezu amaze kubatizwa 1ava ku nkombe ya Yorudani yuzuye Roho Mutagatifu, maze ajyanwa na Roho Mutagatifu mu butayu. 2Ahamara iminsi mirongo ine ashukwa na Sekibi ; ntiyagira icyo arya muri iyo minsi, maze ishize arasonza. 3Nuko Sekibi aramubwira ati «Niba uri Umwana w'Imana, tegeka iri buye rihinduke umugati.» 4Yezu aramusubiza ati «Haranditswe ngo 'Umuntu ntatungwa n'umugati gusa. ' »
5Sekibi amujyana ahantu hirengeye, mu kanya gato amwereka ibihugu byose byo ku isi, 6aramubwira ati « Nzaguha gutegeka biriya bihugu byose, nguhe n'ubukire bwabyo kuko nabihawe kandi nkabigabira uwo nshatse. 7Wowe rero nundamya, biriya byose biraba ibyawe.» 8Yezu aramusubiza ati «Haranditswe ngo 'Uzaramya Nyagasani Imana yawe, abe ari We uzasenga wenyine. ' »
9Noneho amujyana i Yeruzalemu, amuhagarika ku gasongero k'Ingoro maze aramubwira ati «Niba uri Umwana w'Imana, ngaho simbuka! 10Kuko handitswe ngo 'Izategeka abamalayika bayo bakurinde.' 11Kandi ngo 'Bazagusama kugira ngo udatsitara ku ibuye.'» 12Yezu aramusubiza ati «Byaravuzwe ngo 'Ntuzagerageze Nyagasani Imana yawe.'» 13Sekibi amaze kumushuka ku buryo bwose amusiga aho, ariko amuteze ikindi gihe.


c: text/html

text:
Uko imborera ifasha mu guhangana n’imihindagurikire y’ikirere ikorwa
Mu guhangana n’imihindagurikire y’ikirere, nkuko Umushinga Hinga weze ubifite mu ntego zawo, wigishije abahinzi gukora ibirundo by’ifumbire y’imborera ifata ubutaka nka kimwe mu bisubizo mu guhanga n’imihindagurikire y’ikirere.
Ni mu kagali ka Rinyo, umurenge wa Kintobo akarere ka Nyabihu kamwe mu turere 10 Hinga Weze ikoreramo, bamwe mu bahinzi basaga 530.000, uyu mushinga ufasha, beretswe uburyo bakora ibirundo by’ifumbire y’imborera, nka kimwe mu bifasha guhangana n’imihindagurikire y’ikirere.
Nteziryayo Ignace, ushinzwe ubuhinzi mu mushinga Hinga Weze, uterwa inkunga n’Umuryango w’Abanyamerika Wita ku Iterambere Mpuzamahanga USAID, yigisha aba bahinzi yagize ati « urabanza ugategura aho ushyira ikirundo cy’ifumbire, metero 1 kuri metero 1, ugasasamo uduti duto tw’amashami, dutuma umwuka uzashobora kwinjira mu nsi y’ibyatsi, n’udusimba turimo natwo kugira ngo tuzashobore kubona umwuka ndetse n’urumuri ruzashobore kwinjiramo ».
Ugakurikizaho ibyatsi bitemye, bifite santimetero 20 kugira ngo bizabore neza, ukabisasaho, warangiza ukagenda unyanyagizaho amazi kugira ngo abobeze bwa bwatsi, kugira ngo bizabore neza, ugashyiramo ifumbire y’imborera cyangwa itaka ryiza kugira ngo rizafashe ibyatsi kubora n’udusimba tuzashobore kwijiramo. Hagati ugashingamo igiti kugira ngo kizashobore kwinjizamo umwuka kugera hasi.
Iyo urangije gukora ibi byavuzwe haruguru, ushyiraho ibyatsi bibisi ukabisanza hejuru, iyo urangije ushyiramo ivu n’ishwagara bituma ibyatsi iyo bimaze kubora bitazazana ubusharire, ugakomeza ukubaka kugeza igihe ikirundo kirangiriye.
Ignace akomeza avuga ko iyo wubatse metero 1 kuri metero 1 nibura uba ufite toni 1 y’ifumbire y’imborera.
Ibifasha ikirundo kubora
Ignace arakomeza asobanura ibikorwa ngo iki kirundo kibore vuba, mu gihe cy’izuba kiravomerwa, umenamo amazi, amaganga cyangwa inkari, iyo ari ahantu hashyuha cyane kibora vuba. Nyuma y’amezi 2 urabirindura ibyari hejuru bikajya hasi.
Iki kirundo gitanga ifumbire y’imborera hagati y’amezi 4 na 6 bitewe n’agace kirimo, ndetse n’ibyatsi umuntu yakoreshe.
Aho imborera ihuriye no guhangana n’imihandagurikire y’ikirere; ushobora gusanga ubutaka bwinshi bwarabuze imborera, bwamara kuyibura ugasanga isuri yarabutwaye ariko iyo ushyizemo imborerea ibiza biragabanuka, kuko iyo ufashe urushyi rw’ifumbire yaboze neza, ugashyiramo litilo y’amazi, ya fumbire ihita ikogota ya mazi. Ya mazi nayo icyo akora ni uko agacengera mu butaka, mu gihe amasoko arimo kugenda akama kubera imihindagurikire y’ikirere, bitewe na ya mborera, ya masoko arongera agatanga amazi yabitswe n’imborera. Nkuko byasobanuwe na Ignace.
Uretse kwigisha abahinzi gukora imborera ngo ibafashe guhangana n’imihindagurikire y’ikirere, uyu mushinga watangijwe ku bufatanye n’Ikigo cy’Igihugu Gishizwe Guteza Imbere Ubuhinzi n’Ubworozi RAB, wanakoze amaterasi ku buso bungana hegitali 1640 , ni mu gihe uteganya gukora amaterasi 2000 ndetse unashyiraho uburyo bwo kuvomerera hakoreshejwe imirasire y’izuba ku buso bungana na hegitali 300, kugira ngo bifashe abahinzi guhangana n’imihindagurikire y’ikirere.

robotstxt: allowed

filter: keep


text:
Inyigisho yo ku wa mbere, 05 Mutarama 2015
Amasomo: 1Yh 3, 22-4,6; Mt 4,12-17.23-25
Ku munsi w’ejo twahimbaje umunsi mukuru w’Ukwigaragaza kwa Nyagasani. Abanyabwenge baturutse iburasirazuba baza I Yeruzalemu babaza bati ‘’Umwami w’Abayahudi uherutse kuvuka ari hehe? Twabonye inyenyeri ye mu burasirazuba, none tuje kumuramya.” Yezu ni urumuri ruganisha ku Mana. Ivanjiri y’uyu munsi yabigarutseho: “ Imbaga yari yigungiye mu mwijima yabonye urumuri rutangaje; n’abari batuye mu gihugu gicuze umwijima w’urupfu urumuri rwabarasiyeho.”
Yezu ni we Rumuri rukomoka ku Rumuri nk’uko tubyamamaza mu ndangakwemera. Ahageze urwo rumuri abantu ntibaba bakigendera mu mwijima. Niyo mpamvu Yezu yigisha avuga ati “ Nimwisubireho, kuko Ingoma y’ijuru yegereje!” Ni nk’aho yagasabye abantu kuva mu mwijima kuko habonetse urumuri. Nitwe tubwirwa rero muri iki gihe. Nituve mu mwijima. Umwijima urashushanya icyaha, ukutamenya Imana, ukutita ku bandi, ukutabona ko bakwiriye kubahwa kuko nabo ari ibiremwa by’Imana, ukutibuka ko turi mu rugendo, ukutabona ibyiza Imana idukorera buri munsi ngo tuyisingize, ubwikunde, gukandamiza abandi… Nitureke Nyagasani wigaragarije isi natwe atwiyereke maze tugende ahabona, dukore ibitaducira urubanza, ibitatugira imbohe za Sekibi. Tugende twemye kuko dukeye ku mutima. Nguko ukwisubiraho Yezu yavuze kudufasha kwakira Ingoma y’ijuru.
Ikindi Yezu agaragaza ni uko ari we Mukiza wari warategerejwe. Ugukiza uburwayi butandukanye byagaragaje abakijijwe n’ababonaga Yezu akiza ko Ingoma y’ijuru yabagezemo. Uko gukora ibitangaza kwa Yezu Kristu nabyo byafashije imbaga nyamwinshi yagendaga mu mwijima wo kwiheba, gucika intege, kwigarurirwa na roho mbi, kumva ko ubuzima nta cyanga bufite bamwe bibaza bati “bimaze iki kubaho?”…; ibitangaza bya Yezu Kristu byabafashije kumva ko Imana itari kure yabo, banumva ko Imana ari umubyeyi ubakunda. Igitangaza rero kibereyeho kwigisha. Natwe tujye twitegereza byinshi byiza Imana idukorera mu buzima bwacu n’ibyo ikorera abandi maze bidutere kudacika intege mu gutega amatwi ijambo ryayo no mu kurikurikiza kuko naryo ari nk’itara ritumurikira bikadufasha kubona igikwiye no kugikora, ikidakwiye tukacyirinda. Dusange Yezu nka ba banyabwenge kuko ari we rumuri. Ijambo rye ridufasha kurushaho kumva intego y’ ubuzima bwacu ku buryo n’ahagaragaye ubumuga cyangwa ibyago by’amoko yose bitatuma twibwira ko Imana yatwitaruye ko ahubwo ari umwanya wo kurushaho kuyigira ubuhungiro bwacu kuko kugeza n’ubu Yezu arayatugaragariza ineza ye nk’uko yayigaragarije abo twumvise mu ivanjiri.
Igikenewe muri iki gihe ni ugukomeza gukurikiza amategeko y’Imana (Isomo rya mbere), duhangana n’inyigisho z’ubuyobe zigaragara hirya no hino kandi zimwe zimwe ukabona zirashyigikiwe ndetse n’abazikwirakwiza babifitiye imbaraga z’ubushobozi. Ibyo hari abo bitera urujijo mu bemera ndetse zikaba zatera bamwe gushidikanya, byatinda bagasigara ntacyo bacyemera mu by’Iyobokamana . Ni bo usanga gushakisha Imana babisimbuza gushakisha ubutunzi, ubumuntu bukabavamo bagasigara ari nk’ibirura, ntibagire uwo bubaha nabo batiretse. Ngabo ba Nyamurwanyakristu bagaragarira batita ku cyubahiro cya Muntu, bagafata inyigisho z’Iyobokamana nk’izabantu batazi viziyo (Vision) ngo bajyane n’ibihe. Ugerageje kwiyubaha bakavuga ko atazi ibigezweho, ugerageje kwitangira kiliziya bakamuca intege ndetse n’uwari yifitiye ubuyoboke ku Mana bakamwumvisha ko yasomye Bibiliya nabi! Imbere y’ibyo bibazo byose, umukristu ahamagariwe gukomeza kuba icyo yahamagariwe: kuba urumuri rw’isi. Umukristu azaba urumuri niyemera buri gihe kumurikirwa na Kristu, akarushaho kwiyungura ubumenyi mu byo Kiliziya yemera kandi yigisha. Ibyo bizafasha mu gusobanurira abandi impamvu yemera ndetse no kubasha gukura mu mwijima w’ubujiji abatabona akamaro k’ubukristu n’ababurwanya kuko mu kurwanya abemera baba bahindutse ba Nyamurwanyakristu.
Twemere kumurikirwa n’Ijambo ry’Imana natwe tuba nka bariya “bahombotse kuri Yezu”, tugire umwete wo kumusanga bizadufasha kugira ubuyoboke ku Mana, kudaheranwa n’ibishashagira kuri iyi si kubona muri mugenzi wacu umuvandimwe, kuko tuzaba twirwanyijemo umwijima.
Padiri Bernard KANAYOGE


text:
Isomo rya 1: Izayi 2,1-6
Ibyo Izayi mwene Amosi yabonye, byerekeye Yuda na Yeruzalemu.
Mu bihe bizaza, hari ubwo umusozi w’Ingoro
uzashyirwa ku kanunga usumbe imisozi yose.
Nuko amahanga yose agende awugana.
Abantu b’ibihugu byinshi bahaguruke, bavuga bati
«Nimuze tuzamuke, tujye ku musozi w’Uhoraho,
ku Ngoro y’Imana ya Yakobo.
Azatwereka inzira ze, tuzikurikire.»
Ni byo koko, amategeko ava i Siyoni,
i Yeruzalemu hagaturuka ijambo ry’Uhoraho.
Azacira amahanga imanza,
akiranure abantu b’ibihugu byinshi.
Inkota zabo bazazicuramo amasuka,
amacumu yabo bayacuremo ibihabuzo.
Ihanga ntirizongera gutera irindi inkota,
ntibazongera ukundi kwiga kurwana.
Nzu ya Yakobo, nimuze,
tugendere mu rumuri rw’Uhoraho.
Zaburi ya 121 (122), 1-2, 3-4ab, 4cd-5, 6-7, 8-9
Mbega ibyishimo nagize igihe bambwiye,
bati «Ngwino tujye mu Ngoro y’Uhoraho!»
None urugendo rwacu rutugejeje
ku marembo yawe, Yeruzalemu!
Yeruzalemu, uri umurwa wubatse neza,
umugi ucinyiye cyane.
Aho ni ho imiryango ya Israheli,
imiryango y’Uhoraho iza mu mutambagiro,
gusingiza Uhoraho uko Israheli yabitegetswe.
Aho ni ho hari intebe y’ukomoka kuri Dawudi,
intebe yicaraho igihe aca imanza.
Nimwifurize Yeruzalemu amahoro,
muti «Abagukunda bose baragahorana ituze;
amahoro naganze mu nkike zawe,
n’ituze rikwire mu rugo rwawe!»
Kubera abavandimwe banjye n’incuti zanjye,
mpimbajwe no kukubwira nti «Amahoro naganze iwawe!»
Kubera Ingoro y’Uhoraho Imana yacu,
nkwifurije ishya n’ihirwe!
Ivanjili ya Mutagatifu 8,5-11
Yezu abaye akinjira muri Kafarinawumu, umutegeka w’abasirikare aramwegera, aramwinginga, avuga ati «Nyagasani, umugaragu wanjye aryamye mu nzu iwanjye; ni ikimuga kitinyagambura kandi arababaye cyane». Yezu aramubwira ati «Ndaje mukize». Uwo mutegeka aravuga ati «Nyagasani, sinkwiye ko wakwinjira mu nzu yanjye, ariko uvuge ijambo rimwe gusa maze umugaragu wanjye akire. N’ubwo nanjye ndi umuntu utegekwa, mfite abasirikare; nabwira umwe nti ‘Genda’, akagenda; undi nti ‘Ngwino’, akaza; n’umugaragu wanjye nti ‘Kora iki’, akagikora.» Yezu abyumvise, aratangara maze abwira abamukurikiye, ati «Ndababwira ukuri, muri Israheli nta muntu nigeze nsangana ukwemera nk’uku. ‘Ndabibabwiye: benshi bazava aho izuba rituruka n’aho rirengera, basangire na Abrahamu na Izaki na Yakobo mu Ngoma y’ijuru.


text:
Bashenguwe n’agahinda mu gushyingura Yvan Buravan (Video)
Mu gitondo cyo ku wa Gatatu tariki 24 Kanama 2022, urubyiruko, abakuze n’abahanzi, abayobozi n’abakunda umuziki wa Yvan Buravan uherutse kwitaba Imana, bamuherekeje, bamusezeraho bwa nyuma n’agahinda kenshi n’amarira, akaba yashyinguwe mu cyubahiro mu irimbi rya Rusororo.
Urupfu rwa Dushime Burabyo Yvan Buravan rwatangajwe n’abo mu muryango we ku ya 17 Kanama 2022, aho bavuze ko yazize indwara ya kanseri y’impindura (Pancreatic Cancer), akaba yaraguye mu Buhinde aho yari yaragiye kwivuriza.
Yvan Buravan yanshenguye imitima ya benshi, bikaba byagaragaye none ubwo yasezerwagaho bwa nyuma, aho yaherekejwe n’imbaga y’abantu b’ingeri zose.
Ubwo yasezerwagaho ku itariki 23 Kanama 2022, byahamije igikundiro yari afitiwe, ku myaka 27, abakomeye n’aboroheje bose bakaba barashenguwe n’agahinda.
Mu bamuherekeje harimo Minisitiri w’Urubyiruko n’umuco, Rosemary Mbabazi, wavuze ko igihugu kibuze umuntu w’ingirakamaro kandi wiyoroshyaga.
Yagize ati “Yari umwana w’Igihugu ukunda abantu, yakundaga Imana. Yacaga bugufi bidasanzwe”.
Umubyeyi we, Burabyo Michael yongeyeho ko yamubonaga nk’umwana ufite icyerekezo gikomeye uzagera kure.
Ati “Ibi bihe byo kumusezeraho bitweretse ko yari afite inshuti koko, gusa yanakundaga umuco”.
Yvana Buravan wari umaze igihe kitari gito mu muziki, yamenyekanye cyane mu ndirimbo nka Malaika, This is love, Ninjye nawe, Oya, Just a dance, Garagaza, canga Irangi, Si belle n’izindi zakunzwe na benshi.
Imana imwakire mu bayo.
Reba muri iyi video uko umuhango wo kumushyingura wagenze:
Ibitekerezo ( 5 )
muraho neza mukomeze kwihana twabuze umuntu nakundi umuryangowe ukomeze kwihangana ukuntutwamukundaga umusorewacu yoo! imana izamwakiremubayo mukomeze kwihangana mugire amahoro.
muraho neza mukomeze kwihana twabuze umuntu nakundi umuryangowe ukomeze kwihangana ukuntutwamukundaga umusorewacu yoo! imana izamwakiremubayo mukomeze kwihangana mugire amahoro.
Muvandimwe wanjye ndagukunda Ugire Iruhuko ridashira kandi ujye udusabira ku Mana .
buravan twese twamukundaga nindirimbo ze twazikundaga gusa imana yaravuze uwapfuye yizera azazuka .imana imwakire mubayo.
Twese yadushenguye umutima.Niyigendere.Natwe ejo tuzamukurikira.Aho agiye mu gitaka,natwe tuzamusangayo.Ariko tujye twizera ko abantu bapfa bizeraga Imana,nukuvuga bayishaka bashyizeho umwete,batiberaga gusa mu gushaka iby’isi,izabazura ku munsi wa nyuma ikabaha ubuzima bw’iteka nkuko Yezu yavuze muli Yohana 6,umurongo wa 40.Roho “idapfa kandi itekereza” yahimbwe n’umugereki witwaga Platon utaremeraga Imana abakristu dusenga.Umubwiriza 9,umurongo wa 5 havuga ko upfuye atongera gutekereza.Nta kindi gice cy’umubiri gitekereza uretse ubwonko bubora iyo dupfuye.


text:
Akamaro ko Kurya Karoti
Karoti ni imboga zatangiye guhingwa kuva cyera mu myaka ibihumbi ishize, ni kimwe mu bihingwa bikoreshwa kandi bikaboneka cyane kubera byoroshye guhingwa.
Zikunda kugira ibara risa na oranje, riri hagati y’umutuku n’umuhondo nubwo hari andi mabara ariko ataboneka cyane nk’umweru n’mutuku. Ifasha muri byinshi, haba mu kugabanya cholesterol mu mubiri, kurinda indwara z’umutima no gutuma tubona neza.
Ntaho idahingwa nawe wayihingira mu karima k’igikoni
Karoti igizwe n’iki?
- Ikungahaye cyane kuri beta-carotene ndetse na fibres.
- Ikungahaye ku binyabutabire bizwi nka antioxidant, birinda uturemangingo kwangirika.
- Ni imvano nziza ya vitamin A, C, K na vitamin B8
- Ikungahaye ku myunyu-ngugu nka karisiyumu, ubutare (fer/iron), potasiyumu, manyeziyumu, manganeze, umuringa, fosifore na zenki (zinc).
Akamaro karoti igirira umubiri
Kuba ikungahaye ku ntungamubiri zitandukanye zavuzwe, bituma igira akamaro:
- Ifasha mu kubona cyane cyane butangiye kugoroba. Kubura vitamin A bitera ibibazo byo kubona gacye cyane cyane ahari urumuri rudahagije, kubera ikize cyane kuri iyi vitamini biyiha ubushobozi bwo kurinda ibi bibazo, no kudatakaza ubushobozi bwo kubona uko ugenda ugana mu izabukuru.
- Irinda indwara z’umutima. Ubushakashatsi bwerekanye ko karoti igabanya igipimo cya cholesterol mu mubiri. Cholesterol nyinshi mu mubiri niyo soko yo kurwara indwara nyinshi z’umutima.
- Umuvuduko w’amaraso. Kubera potasiyumu ibonekamo, izwiho kongera ubunini bw’udutsi dutwara amaraso bityo umuvuduko w’amaraso mu mijyana ukagabanuka. Uku kwiyongera k’udutsi dutwara amaraso mu mubiri bituma umubiri ukora neza bikagabanyiriza stress urwungano rw’umutima.
- Igogorwa ry’ibiryo. Karoti kimwe n’izindi mboga zisa oranje zikize kuri fibre , izi nazo zikitabazwa mu kugogora ibiryo neza no gutuma urwungano ngogozi rukora neza, bityo ukituma neza. Fibres zinagira uruhare runini mu mikorere myiza y’umutima, kuko ifasha mu isohora rya cholesterol mbi mu mijyana no mu tundi dutsi duto tw’amaraso
- Ifasha mu kurwanya kanseri y’amaraso no mu gutuma amaraso akama vuba mu gihe ukomeretse. Karoti ifite ubushobozi bwo kurwanya no kwica mikorobe, bikayiha ubushobozi bwo kongera ubwirinzi bw’umubiri.
- Ifasha mu kurwanya kanseri zitandukanye nka kanseri ya prostate ifata abagabo, na kanseri y’ibihaha kubera beta-carotene ikungahaye ho.
- Ifasha mu gusohora imyanda mu mubiri
- Ituma ugira uruhu rwiza, ikanatuma rutagaragaza gusaza no kwipfunyarika. Amavuta ya karoti akaba yaragenewe koroshya no kurinda uruhu.
- Irinda indwara z’amaso zibasira abageze mu izabukuru.
- Ifasha abarwaye diyabete. Karoti ziringaniza igipimo cy’isukari kubera intungamubiri ifite zitwa carotenoids. Carotenoids zifasha mu kuringaniza insulin n’isukari umubiri ukoresha.
Uko ikoreshwa
Karoti ziribwa mu buryo bunyuranye;
- Ushobora kuyihekenya ari mbisi, iyo ubikoze umaze kurya birinda amenyo n’ishinya.
- Ushobora kuyikuramo umutobe wayo ukawunywa, bigirira akamaro inyama zo mu nda nk’amara n’igifu.
- Kuyikoramo salade (kuyirapa, cg kuyicamo uduce duto)
Iyo uyiseye ugashyira ku gisebe bikirinda mikorobi.
- Iyo ushaka kuyirya itetse si byiza kuyikaranga, ahubwo uyishyira ku byo kurya birangiye gutogota kugirango utica intungamubiri zirimo.
Karoti imwe nini ku munsi, buri munsi, yagufasha mu kugabanya inshuro ujya kwa muganga.


text:
Ikamyo ya peteroli Ikamyo Hose OT300
Ibisobanuro birambuye
Ibibazo
Ibiranga ibicuruzwa
Ubwubatsi:
Imbere Tube:Umukara wa Extruded NBR synthesis.
Gushimangira:Umugozi muremure wimyenda hamwe nicyuma wire helix yazengurutse.
Igipfukisho:Gukuramo ibintu byinshi hamwe no kwihanganira ikirere NBR & CR reberi, hejuru yumukara.
Umuvuduko w'akazi:Umuvuduko uhoraho 20 Bar / 300 psi
Ikirere cy'ubushyuhe:-40 ℃ ~ + 80 ℃ (-40 ° F ~ 176 ° F)
Gusaba:Ikamyo ya peteroli ya peteroli yakoreshejwe mu guswera no gutanga ibicuruzwa bikomoka kuri peteroli bigera kuri 50% bya aromatic kubikamyo yikamyo, bihanganira icyuho cyuzuye, ni igifuniko kirwanya static cyujuje ibisobanuro bya PTB.
Umuyoboro wa Nitrile wagenewe gukoreshwa hamwe namavuta, lisansi nibindi bicuruzwa bya peteroli.Icyifuzo cyumuvuduko, imbaraga za rukuruzi cyangwa serivise ziva mumamodoka ya tank, imodoka ya tank cyangwa ibihingwa byinshi.Icyuma cyuma cya helix kizunguruka hagati yimigozi myinshi yumugozi kugirango ushimangire hose kugirango wirinde guhonyora no kinking.Igifuniko cya neoprene cyirabura ni abrasion, amavuta hamwe nikirere.Byoroshye cyane mubukungu, byoroheje bigenewe kwimura ibikomoka kuri peteroli.Nibyiza byo gukoresha mumavuta ya porogaramu.Amavuta aciriritse ya peteroli hamwe no guhererekanya hose byashizweho kugirango bihindurwe cyane hamwe na shitingi itanga imbaraga zo kurwanya abrasion kugirango zuzuze ibisabwa ninganda.Serivise yikamyo, harimo na peteroli yamashanyarazi yamashanyarazi, aho
guswera byuzuye.Nibyiza byo gukoresha amavuta ya peteroli, umunyu & amazi meza, ibigega bya tanki, gucukura ibyondo, hamwe nibisubizo bya acide hydrochloric na lisansi ya mazutu.
Ibikomoka kuri peteroli kubikorwa bya peteroli bizashyiramo amashanyarazi akoresha ibikoresho byiza bya Nitrile reberi yo kurwanya peteroli.Iki gice gikubiyemo amavuta, ibikomoka kuri peteroli birangiye, hydrocarbone iringaniye kandi iremereye, lisansi ya mazutu nibindi bikoreshwa na peteroli.Ibikomoka kuri peteroli ikoreshwa mubikomoka kuri peteroli bikoreshwa muguhindura umuvuduko mwinshi wubwoko bwinshi bwamazi ya hydraulic yamashanyarazi ava mumamodoka.Aya mabati yubatswe hamwe nicyuma cya helix wire kugirango ubone igipimo cyinshi.Ikoreshwa rya peteroli rishobora kubamo:
Kuzuza no gusiba ibigega bya peteroli ahabigenewe
Ikamyo ya peteroli ikoreshwa.
Serivise ya vacuum.
Gukoresha imyanda hamwe no gutwara ikamyo.
Ihererekanyabubasha rya Diesel
Ikiranga:
TechnologyIkoranabuhanga ryo gukuramo ibicuruzwa
ServiceIbara rya OEM Ibara & Serivise
Gupakira nkibisabwa abakiriya
IthKoresheje insinga z'umuringa zirwanya static
Ibisobanuro:


text:
Dore impamvu usohora amasohoro arimo amaraso iyo uri gukora imibonano mpuzabitsina
Ntibikunze kubaho ko umugabo asohora ngo narangiza asohore amaraso mu masohoro ye , ariko kandi hari nabo bibaho bya buri munsi aribo bita ibihashi mu kinyarwanda kimbitse ,niba ibi bikubaho utarageza byibura imyaka 40 hari icyo ukwiye kumenya.
Niba rwose ibi byarakubayeho utarageza imyaka 40 , ariko kandi bikaba igihe umaze kubagwa Prostate cyangwa kwifungisha ibi ntibiguhangiyikishe kuko byakwijyana isaha ku isaha ,kereka igihe cyose byakubaho utari muri icyo kiciro tuvuze .
Niki gitera rero umugabo gusohora amaraso
- Kuziba
hari ubwo kamwe muduheha tw’imyanya myibarukiro kaziba kagafungana , ibi bikaba byatera iturika ry’imiyoboro y’amaraso ihegereye ,nanone kubyimba kwa Prostate bishobora gutuma umuyoborantanga wifunga bikaba byatera amaraso mu gihe cyo gusohora ku mugabo.
- Indwara ziterwa na mikorobe
kwangirika kwa kamwe mu duce dukorerwamo amasohoro,, kugira mikorobe , ibi byose bishobora gutera isohora ry’amaraso igihe cyose urangije ,mu ndwara ziterwa na mikorobe harimo Imitezi mburugu n’izindi , igihe cyose rero ushobora kubona usohoye amaraso usabwa kwihutira kujya kwa muganga.
- Ibibyimba
Abantu 900 bakoreweho ubushakashatsi kugusohora amasohoro arimo amaraso ,basanga byibura 3,5 % bafite ibibyimba kuri prostate, ibi kandi byanaterwa nanone na kanseri y’amabya
- Gukomereka
Iyo wakoze imibonano mpuzabitsina ugasohora inshuro nyinshi ,cyangwa ukaba wikinisha inshuro nyinshi zikurikiranya bishobora gutera gukomereka kwimiyoboranaga ukaba wasohora amaraso .
Hari izindi mpamvu rero zishobora kubaho zirimo ubwandu bwa Virus itera Sida , umuvuduko w’amaraso , indwara y’umwijima , ibyo byose byatera ugusohora amaraso mu masohoro .


text:
Umuhanzikazi Uwishema Rosaline(Rosy) Yiga mu mwaka wa kane w’icungamutungo (management) muri Kaminuza Nkuru y’u Rwanda. Mu gitaramo cy’inkera y’abahizi cyabaye kuwa 20 Mutarama 2012 muri iyi Kaminuza, yahawe igihembo cy’umuhanzikazi witwaye neza, ni ukuvuga uwagaragaje umwete mu mwuga we kurusha abandi, mu mwaka ushize wa 2011.
N’ubwo nta mukunzi agira wihariye, indirimbo ahimba akanaziririmba zibanda ku rukundo ariko ngo nizivuga ku buzima busanzwe na zo araziririmba.
Yatangiye kuririmba mu mwaka w’2009, kugeza ubu amaze gushyira ahagaragara indirimbo zigera kuri 7 ari zo Witinya, Dj, Mbariza, Paradizo, Sinakwanze, Ni wowe n’Umunsi ku munsi yaririmbanye na Ali Sudi.
Rosy Afite n’izindi ndirimbo zigera kuri 7 zikiri muri studio zizasohoka mu minsi iri imbere. Muri izo ndirimbo yamaze gushyira ahagaragara, 2 muri zo zigaragaza amashusho, Izo ni Ni wowe na Sinakwanze.
Kubera ko zimwe mu ndirimbo nka Ni wowe, Sinakwanze,… zivuga ku rukundo, twifuje kumenya uwo aba abwira kandi avuga ko nta mukunzi agira, maze amwenyura, agira ati “njye ku bwanjye nta we nabwiraga. Natekereje uko nabwira umukunzi ndamutse mufite nuko mpimba ziriya ndirimbo.” Uretse iz’urukundo, indirimbo zivuga ku buzima muri rusange ahimba azikura ku biba kuri bagenzi be ndetse n’ibimubaho ubwe.
Ku bijyanye no kuba kuririmba yabigira umwuga, Rosy yavuze ko abyifuza, ariko bitewe no kuba mu Rwanda hakiboneka abakoresha indirimbo z’abandi bataziguze (pilatage) bimuca intege. Yunzemo agira ati “numva nzajya nkora akandi kazi kazamfasha gutera imbere mu muziki. Igihe uburenganzira bw’umuhanzi buzatangira gukurikizwa neza mu Rwanda, hari igihe kuririmba byazanteza imbere.”
Kuba muri kaminuza yigamo habamo abahanzi benshi byakanguye impano yari asanzwe yifitemo yo kuririmba, ati « Mbere nabwo nakundaga kuririmba, rimwe na rimwe nkaririmbira abana twiganaga ariko nari ntarabona umwanya wo kwicara nkahimba indirimbo nkanayishyira ahagaragara.” Kubera iyo mpamvu, ngo mbere y’uko asohoka muri iyi kaminuza azahakorera igitaramo cyo gushyira ahagaragara indirimbo ze zose, Ibi yabishimangiye agira ati “muri Kaminuza ni ho natangiriye umuziki, ndifuza kuzahasohoka nkoze ikintu kigaragara.”
Hari igihe abahanzi baba bazi no kwifashisha ibyuma by’umuziki, Rosy we ntarabigeraho n’ubwo ubu ari kwiga gucurangisha gitari. Kugeza ubu uyu muhanzi ahimba indirimbo akazijyana muri studio ari na zo zimushyiriramo injyana y’ibyuma bijyanye. Atangira yifashishaga studio Maurix Music yakoreraga mu mugi wa Butare, ariko ubu iyo studio ntikihakorera kandi ngo nta n’indi ahazi. Ibyo bituma asigaye yifashisha iz’i Kigali.
Uretse umuziki, Rosy akunda Imana, umuziki, kuba hamwe n’inshuti ze, dore ko agira nyinshi n’ubwo nta mukunzi wihariye aragira. Rosy kandi ngo akunda amahoro, akanga ibimutesha umutwe, abamubeshya ndetse n’abarenganya abandi.
Reba Video
Urukundo
Abahanzi Nyarwanda: Uwishema Rosaline(Rosy)
at 14:28
Labels: abahanzi nyarwanda, ibyamamare


text:
Isomo rya 1 : 1 Samweli 8,4-7.10-22a.
Abakuru b’imiryango ya Israheli bose barakorana, maze basanga Samweli i Rama. Baramubwira bati «Dore urashaje kandi abahungu bawe ntibagukurikiza. None rero utwimikire umwami, ajye atuyobora nko mu yandi mahanga yose.» Ibyo bibabaza cyane Samweli, ubwo bavugaga bati «Twimikire umwami ajye atuyobora.» Nuko Samweli atakambira Uhoraho. Uhoraho abwira Samweli, ati «Tega amatwi abo bantu n’ibyo bakubwira byose. Si wowe banze, ahubwo ni jye. Ntibashaka ko mba umwami wabo. Nuko imbaga yasabaga umwami, Samweli ayisubiriramo amagambo yose Uhoraho yavuze. Arababwira ati «Dore uko umwami musaba azabategeka: azafata abahungu banyu, abagire abanyamagare ye n’abanyamafarasi ye, maze bazajye birukanka imbere y’igare rye. Azabagira abatware b’abantu igihumbi, n’ab’abantu mirongo itanu, abagire abahinzi b’imirima ye n’abasaruzi b’imyaka ye, bamucurire intwaro zo kurwanisha n’ibyuma byo gushyira ku mafarasi ye. Azafata abakobwa banyu ho abakozi b’imibavu, abanyagikoni n’abatetsi b’imigati. Azabatwara imirima yanyu, imizabibu n’imizeti yanyu y’inyamibwa, azabigabire abagaragu be. Azafata umugabane wa cumi w’imbuto zanyu n’uw’imizabibu yanyu, maze abigabire abanyarugo be n’abagaragu be. Azabanyaga abagaragu n’abaja banyu, n’inyamibwa zo mu basore banyu, n’indogobe zanyu, maze abikoreshe imirimo ye. Azafata umugabane wa cumi w’amatungo yanyu, namwe ubwanyu muzahinduke abacakara be. Nuko uwo munsi muzacure imiborogo mutewe n’uwo mwami mwihitiyemo, nyamara uwo munsi Uhoraho ntazabasubiza.»
Ariko iyo mbaga yanga kumvira Samweli, baravuga bati «Icyo dushaka ni umwami, kugira ngo natwe tuzamere nk’andi mahanga yose. Umwami wacu azatuyobora, azatujye imbere, anaturengere mu ntambara turwana.» Samweli atega amatwi ayo magambo yose ya rubanda, maze ayageza kuri Uhoraho. Nuko Uhoraho abwira Samweli, ati «Bemerere, ubimikire umwami.» Samweli ni ko kubwira Abayisraheli, ati «Nimugende, buri muntu asubire mu mugi we.»


text:
Inyigisho yo ku wa kane w’icyumweru cya 11 gisanzwe, A
Ku ya 19 Kamena 2014
Amasomo 10. Sir 48, 1-14; 20. Mt 6,7-15
Bavandimwe, tumaze iminsi tuzirikana inyigisho Yezu yatangiye ku musozi akikijwe n’abigishwa be. Ipfundo n’agasongero k’iyo nyigisho ni ubutungane: “mwebweho rero muzabe intungane nk’uko So wo mu ijuru ari intungane” (Mt 5, 48). Ubwo butungane ni cyo cyerekezo cy’ibikorwa, imyitwarire n’isengesho byacu igihe bikoranwe umutima ugamije gushimisha Imana atari ukugira ngo abantu baturebe cyangwa ngo turatwe n’abantu. Byaba rero ibikorwa byacu, imyitwarire, kugira neza, gutanga imfashanyo ndetse no gusiba bigomba kuba bishinzi imizi, biherekezwa kandi byuzirizwa mu isengesho rituranywe umutima ukunda, wemera kandi wizera. Ni yo mpamvu nyamukuru ituma uyu munsi Yezu Kristu atwigisha kandi akaduha urugero rw’isengesho: « Dawe uri mu ijuru ».
ESE ISENGESHO RYA « DAWE URI MU IJURU »RISOBANURA IKI?
Isengesho rya« Dawe uri mu ijuru » ubusanzwe rigizwe n’ibice bibiri: Dawe uri mu ijuru ubwayo n’ibyifuzo birindwi. Igice cya mbere kigaragaza ko Imana ari umubyeyi ndengakamere w’abantu bose, kikatwereka neza ubutungane bw’Imana n’aho butuye kandi natwe twifuza kuzatura. Ni isengesho ry’icyizere kigaragara kandi cyuje ubudahemuka, ukwizera, ukwiyoroshya n’ibyishimo bituma umuntu usenga Imana ayita Data. Ni isengesho rituma dushobora kwiyambaza Imana nka « Data » kuko Umwana we wigize umuntu yamuduhishuriye, bityo muri We tukaba twunze ubumwe kandi tugirwa abana b’Imana ku bwa Batisimu.Ni isengesho rya Nyagasani ritugeza mu bumwe na Data hamwe n’Umwana we Yezu Kristu, rikadufasha natwe ubwacu kumenya ko twahamagariwe kunga ubumwe kandi ko turi abavandimwe basangiye isano isumba iy’amaraso.
Gusenga twita Imana Dawe(Data) bitwongeramo ubushake bwo gusa na Yo dufite umutima wiyoroshya kandi wizera. Iyo tuvuga ngo Dawe, tuba tuvuze tuti: «Mubyeyi wacu ». Tuba nanone twiyibutsa Isezerano rishya Imana yatugiriye muri Yezu Kristu, tukiyibutsa kandi ineza, urukundo,ubusabane bw’Ubutatu Butagatifu Kiliziya ihora yamamaza kandi isakaza ku isi yose. Naho « Uri mu ijuru » ntibishaka kuvuga ahantu, ahubwo bivuga ikuzo ry’Imana ryigaragaza mu mutima w’intungane. Ijuru ari yo Ngoro y’Imana ni igihugu cyacu nyakuri turangamiye kandi dufitemo uruhare, aho twizeye kuzatura tugasenderezwa ikuzo hamwe n’abatagatifu bose.
Igice cya kabiri kigaraza ibyifuzo birindwi: iyo tumaze kwishyira imbere y’Umubyeyi wacu kugira ngo tumusenge, tumumenye kandi tumusingize, Roho twahawe utugira abana b’Imana abyutsa mu mitima yacu ibyifuzo birindwi cyangwa ibisingizo birindwi. Ibyifuzo bitatu bya mbere byerekeye ku Mana kandi bituganisha ku ikuzo ryayo, naho bine biheruka ni nk’inzira zituyobora ku Mana, bikageza ingorane zacu ku neza yayo.
Izina ryawe ryubahwe
Tugomba gushishikarira kumenya Imana no kuyubaha kuko ari intungane. Ni yo mpamvu muri iri sengesho, icyo cyifuzo cyumvikana rimwe na rimwe nk’igisingizo no gushimira Imana. Nyamara iryo sengesho twaryigishijwe na Yezu nk’icyifuzo : mbese ni isengesho, icyifuzo n’icyizere Imana n’umuntu bafitemo uruhare. Kuva ku cyifuzo cya mbere kibwirwa Imana Data, twinjira muri kameremana yayo no mu gikorwa cy’ugucungurwa kwacu. Kumusaba ngo izina rye niryubahwe bitwinjiza muri wa « mugambi wuje urugwiro yari yifitemo kuva kera » (Ef 1, 9), kugira ngo « tuzayihore imbere mu rukundo, turi intungane n’abaziranenge » (Ef 1, 4). Ibihe yigeneye byo gusohoza umugambi wayo bigeze, Imana yahishuye izina ryayo, ariko irihishura irangiza n’igikorwa cyayo. Bityo rero, icyo gikorwa ntigishobora kukurangizwa ku mpamvu yacu no muri twe igihe cyose tutubashye izina ry’Imana kandi ngo ritwubahirwemo.
Ubwami wawe nibuze
Ubwami ni ijambo rikomoka ku Kigereki « Basileia»rishobora gusobanurwa ngo « ubutegetsi » cyangwa « ubwami » cyangwa ingoma ». Ubwami cyangwa Ingoma ni Ijambo ritangira Inkuru nziza ya Yezu Kristu atangira kwigisha abantu : « ingoma y’Imana iregereje, nimwisubireho » (Mk 1,15). Bikatwereka ko rero ingoma y’Imana yatwegerejwe muri Jambo wigize umuntu, wamenyekanyijwe mu Ivanjili yose, akaba yaraje mu rupfu n’izuka bya Kristu. Ingoma y’Imana yatangiye kwigaragaza neza igihe cy’Isangira rya nyuma ritagatifu no mu Ukaristiya, iri rwagati muri twe. Byongeye ingoma y’Imana izaza mu ikuzo igihe Kristu azaba yayeguriye Se. Ingoma y’Imana rero irangwa n’ubutungane, amahoro n’ihirwe muri Roho Mutagatifu (Rom 14, 17) ni byo natwe dusaba igihe duteruye icyo gisabisho.
Icyo ushaka gikorwe mu nsi nk’uko gikorwa mu ijuru
Icyo Imana Data ishaka ni uko « abantu bose bakira kandi bakamenya ukuri » (1 Tim 2, 3-4). Ni uko hatagira n’umwe worama » (2 Pet 3, 9). Ni uko ubona mwana wese akamwemera yagira ubugingo bw’iteka. By’umwihariko icyo Imana ishaka gikubiye muri iri tegeko « nimukundane nk’uko nabakunze ». Bityo rero Isengesho ni ryo rituma dushobora kumenya neza ugushaka kw’Imana no kuronka ubutwari buzadufasha kukurangiza. Yezu atwigisha ko nta muntu uzinjira mu Ngoma y’Imana ku bw’amagambo, ahubwo « mu gukora ibyo Data uri mu ijuru ashaka » (Mt 7, 21).
Ifunguro ridutunga uriduhe none
Ifunguro ridutunga rigaragaza ko Data uduha ubuzima, atabura no kuduha ibyo kurya bikenewe mu buzima. Ibyiza byose « bikwiye », ari iby’umubiri kimwe n’iby’umutima. Mu nyigisho yo ku Musozi Yezu yibanda cyane kuri icyo cyizere cy’abana ku mubyeyi, kijyana n’umugambi w’Imana Data avuga ati : « So wo mu ijuru azi ko ibyo byose mubikeneye ». Tubyitondere ariko Yezu ntadutoza ubunebwe ahubwo ashaka kudukiza ibitubuza amahoro n’ibiduhagarika umutima byose. Byongeye kandi, « uduhe » ni imvugo yibutsa Isezerano : turi ab’Imana na Yo ikaba iyacu kandi ari twe ibigirira. Ngicyo icyizere gikwiye kuranga abana b’Imana.
Utubabarire ibicumuro byacu nk’uko natwe tubabarira abaducumuyeho
Bavandimwe, ku muntu utarakira urukundo, impuhwe n’imbabazi by’Imana biragoye kumva agaciro k’iki gisabisho kuko urukundo, impuhwe n’imbabazi by’Imana ari byo bituma tubasha kumenya ibicumuro byacu, tukababarira nk’uko twababariwe. Iki gisabisho kenshi na kenshi ni urubanza rukomeye kuri bamwe. Kuko kukivuga utagira impuhwe, utari wababarira mugenzi wawe ni ukuvuga ngo Mana, nta mpuhwe ngira, nta mbabazi ngira nanjye ntumbabarire. Nyamara rero bavandimwe, igitambo cya Kristu nta kindi kimaze atari ugukiza ibyaha. Nuko rero, izo mbabazi z’igisagirane ntidushobora kuzibona, igihe cyose tutababariye abaducumuyeho. Iryo jambo « nk’uko » si hano riboneka gusa mu nyigisho za Yezu : «Mwebweho rero, muzabe intungane “nk’uko” So wo mu ijuru ari intungane » (Mt 5, 48) ; «Nimube abanyampuhwe “nk’uko” So ari Umunyampuhwe » (Lk 6, 36) ; « Mbahaye itegeko rishya : nimukundane, kandi mukundane “nk’uko” nabakunze » (Yh 13, 34). Birakomeye gukurikiza itegeko rya Yezu, iyo ari ugukurikiza gusa urugero rw’Imana mu bigaragara. Bisaba rero kugira uruhare ruhoraho kandi ruvuye ku mutima, ku Butungane, ku Mpuhwe no ku Rukundo by’Imana yacu.
Ntudutererane mu bitwoshya
Icyo cyifuzo gifite inkomoko imwe n’icyakibanjirije, kuko ibyaha byacu ari byo mbuto zo kugwa mu bishuko. Bityo rero, dusaba Imana Data kugira ngo iturinde « kugwa mu bishuko». Ntudutererane mu bitwoshya ni ukuvuga ngo “ntutume tugwa”. Koko rero Imana ntishobora koshya gukora ikibi, cyangwa ngo igire uwo ishuka » (Yak 1,13), ahubwo ishaka kukidukiza. Tuyisabe kutatureka ngo duce mu nzira iganisha ku cyaha.
Ahubwo udukize ikibi
Mu isengesho rya “ Dawe uri mu ijuru”, icyifuzo cya nyuma kibwirwa Imana ni icyavuzwe na Kristu mu Isengesho rye rya Gisaserdoti : « Singusabye kubakura ku isi, ahubwo ndagira ngo ubarinde ikibi » (Yh 17, 15). Icyo cyifuzo ni icyacu natwe, ni icya buri muntu ku giti cye mu gusenga buri gihe yunze ubumwe na Kiliziya yose, kandi tugasabira abantu bose kugira ngo bakire. Ubufatanyacyaha bwacu dukomora kuri Adamu, dushobora, ku bw’imbaraga z’isengesho kubuhindura ubufatanyamukiro dukomora kuri Kristu. Ni bwo tuzatsinda umugenga w’isi.
Dusabe Imana kurushaho kumenya gusenga uko bikwiye.
Bikira Mariya utabara abakristu, udusabire!
Padiri Théoneste NZAYISENGA


text:
Ku wa 5 w’icya 6 Gisanzwe, A, 17 Gashyantare 2017
Amasomo: Intg 11, 1-9; Z 32, 10-11.12-13.14-15; Mk 8, 34-9, 1.
Iyange maze unkurikire, niho uzaronka ubuzima buhoraho
Bakristu mwese, bantu b’umutima woroshya kandi ushakashaka Imana, Yezu Kristu akuzwe!!
Kuri uyu wa Gatanu, italiki ya 17 Gashyantare 2017, Kiliziya Umubyeyi wacu, yaduteguriye muri liturijiya yayo y’Ijambo ry’Imana, impanuro umuntu yakubira mu ngingo ebyiri ari zo: inkurikizi zo kwigeranya n’Imana cyangwa gushaka kugira ububasha nk’ubwayo, iby’ibanze ku muntu wese ushaka kwegukira Yezu. Izo ngingo zombi ziruzuzanya kandi ziratanga urumuri rukwiye mu mibereho ya buri muntu.
Inkurikizi zo kwigereranya n’Imana.
Igitabo cy’Intangiriro y’ibiremwa byose, kitwereka ko icyaha gikomeye ibindi byose bishingiyeho (ari ibikomeye cyangwa ibyoroheje) ari agasuzuguro no kwihenura ku mana muntu yagiriye Imana, akumvira Sekibi maze akarya imbuto yari yarabujijwe akimara kuremwa, yibwira ko biramuha kureshya n’Imana. Ibyakurikiyeho ni amahari hagati ya Adamu na Eva ndetse no gucibwa mu busitani butagatifu, nuko ibyishimo byo guhora mu kinyotera cy’urukundo rw’Imana bigenda nka Nyomberi. Kuva ubwo icyo kinyotera kikaba kigomba guharanirwa uko byagenda kose, kuko muntu yihaye uburenganzira bwo kumenya ikibi n’icyiza, umuco wari wihariwe n’Imana yonyine. Nguko uko ikibi cyinjiye mu nzu i Kambere kwa Kiremwamuntu kandi kiza giherekejwe n’ingeso mbi zirimo izo tubona muri iri somo rya mbere nko kwikuza, kwikanyiza, kwirata, kwisimbukuruza no kwiyemera.
Iri somo urisomye wihitira wagira ngo Imana ntiyifuza ubumwe bw’abantu: abantu bivugiraga ururimi rumwe, abantu bashyiraga hamwe mu bikorwa byabo, abantu bari bunze ubumwe, kuki Imana yitambitse mu mugambi wabo mwiza ikabatatanya? Ikabarema ibice? Ikababuza kongera kuvuga rumwe no gushyira hamwe? Iyo Mana si Rwivanga? Si Nyamwangibiryoshye? Ugarukiye aho, ibisubizo byose wakwiha nta kabuza byagaragaza ko Imana aha yagaragaje urukundo rucye ku bantu yiremeye. Nyamara uteye indi ntambwe igacengera impamvu y’igikorwa cyo kubaka umunara wasanga Imana yaravumbuye umugambi wabo hakiri kare ikabarinda kugwa mu cyaha cy’ubwirasi, kwikanyiza no kwiha ububasha badafite. Iyumvire nawe umugambi wabo: “Nimuze twubake umunara kugira ngo izina ryacu ribe ikirangirire”. Ijambo nyoborakucyaha cy’ubwirasi n’ubwikanyize ni “izina ryacu rizabe ikirangirire”. Icyaha cyabo gishingiye ku kwigira ikirangirire kandi izina ry’Imana ryonyine ari ryo rigomba kuba imbere y’ayandi yose. Aha biragaragara ko bifuzaga kumenyekana kurusha Umuremyi wabo, bityo rero bakaba baguye mu mutego wo kuyisuzugura nka Adamu na Eva. Ibyo ni byo Imana Rugira yashatse kubarinda ibaremamo amakoraniro anyuranye kugira ngo bitoze kubahana. Mana yacu dufashe guharanira kuguhesha icyubahiro, kwiyubaha no kubaha bagenzi bacu.
Kwegukira Yezu.
Bakristu, bantu mwese b’umutima mwiza, Yezu Kristu mu ivanjili y’uyu umunsi arerekana neza ko kumukurikira no gukorana nawe bisaba kwigomwa byinshi no kurenga imipaka yubatswe no kwirata no kwikanyiza, kwiyemeza kugendana na we si umukino!! Kumukurikira no kumukorera bisaba kwiyibagirwa, ukitangira abandi utizigamye, amagara yatererwa hejuru ukabanza ugasama ay’abandi ayawe akaza nyuma, ukizera ko Yezu muri kumwe kandi ko ntacyo uzamuburana. Yezu arakwibutsa ko ibintu by’isi bitagomba kukwigarurira ngo biguhume amaso bikwibagize icy’ingenzi: kurokora ubuzima bwawe n’ubw’abandi ukabwerekeza mu Bwami bw’iteka. Ibyo byose bikorwa mu buhamya bw’imibereho yawe. Ni ngombwa ko uharanira guhamya Imana mu magambo no mu bikorwa byawe, haba mu byoroheje ndetse no mu bikomeye, ukaboneka aho rukomeye aho kwihina mu kazuyazi cyangwa se kwa Ntibindeba. Ibyo byose kugira ngo bishoboke ibanga riri ku kwihambira cyangwa kwizirika kuri Kristu we udushishikariza kumusanga akaturuhura kandi akadutuma mu muzabibu we kuko “imirima yeze ari myinshi ariko abasaruzi akaba ari bacye”.
Bakristu, bantu b’umutima worohera Imana, mujye muhora muzirikana aya magambo ya Kristu “umuntu unyihakana agahinyura n’amagambo yanjye […] Umwana w’umuntu na we azamwihakana igihe azazira mu ikuzo rya Se…”. “Birenge ni wowe ubwirwa” kandi “ufite amatwi yo kumva niyumve” kuko “agapfa kaburiwe ni impongo”, ntihazagire uvuga ngo ntiyabyibukijwe.
Tumurikiwe n’aya masomo dukore iki?
Bakristu, bantu b’umutima mwiza, ndabashishikariza gushakashaka Imana mbere ya byose kandi inzira zikigendwa, nimumara kumva ko ari yo mukesha byose, hehe no kwikanyiza, hehe n’ubwirasi, hehe n’ubugugu, hehe no kwirengagiza abandi, hehe no guharira abandi ubutumwa. Ndabahamagarira mwese kugira uruhare mu kuburira abandi kugira ngo umunsi w’amaza y’Umwana w’Umuntu utazabatungura kuko nk’uko abyivugira uza utunguranye nk’umujura! Yezu Kristu arabakeneye mwese kugira ngo ageze Inkuru nziza y’umukiro kuri bose. Ese wamumarira iki?
Dore ibanga: mutize umunwa wawe awukozeho ikara maze awukongezeho Ijambo ryuje ububasha urishyire abandi, mutize amaguru yawe ayambike inkweto z’ubudacogora maze ushyira abandi Ivanjili, mutize amaboko yawe maze wakire umugisha uwusangize abandi, mutize amaso yawe ayasigeho akondo maze ayahumure bityo uhore ubona ukuri gusa kandi ugutangarize abandi kuko ari ko kugomba kubagira abigenga b’ukuri, mutize ubwenge bwawe abwuzuzemo ubushishozi, ingabire y’ubuhanuzi n’ubusabaniramana maze ubuhore bagenzi bawe, ku buryo bw’ikirenga mwegurire umutima wawe awuturemo, maze uhumeke ubwiza n’uburyohe by’Imana maze ubonereho kuba koko “urumuri n’umunyu by’isi” kandi abakubona bose bakurizeho gusingiza Imana. Ngaho rero uhore uzirikana ko urugamba rukomeye, ariko ko umugabe w’Ingabo ari nta kimwisoba, horana icyize muri we. Songa mbele mpaka mbinguni kwa Yesu na Babake, hasa hasa isihau na wenzeko! Nyagasani aguhe umugisha kandi abigufashemo!
Padiri NKUNDIMANA THÉOPHILE.


text:
Amasengesho arenze igipimo si igisubizo, ni ikibazo !
Iyo ugendagenda mu mihanda ya hano i Kigali,ubona abantu benshi bafite amashapure bagenda biyambaza umubyeyi Bikiramariya, wakegera umurokore we ukumva ari kwiririmbira akaririmbo ko guhimbaza IMANA, nuko umuntu akavuga ati koko Rwanda ufite IMANA! Ariko umuntu ntiyabura kwibaza niba amasengesho tuvuga ava ku mutima cyangwa niba tuyaterwa n’ibibazo tubona bitwugarije??
Aha nta muntu ncira urubanza, kuko buri wese aziranye n’IMANA ye cyangwa imana ye!
Ababyihweza neza bakoresheje ubuhanga bwa psychologie bemeza ko amasengesho asa n’arenze urugero ashobora kuba afitanye isano n’ibibazo biri kuturenga cyangwa se byaturenze! Nuko Kubera ko ntawundi dufite twaganyira tukajya kubisuka imbere ya Yezu /Yesu,kugirango adutabare!
Ariko rero twiyibagiza ikintu kimwe, muri Bible Pawulo mutagatifu aravuga ngo: » nshobozwa byose na Kristu umpa imbaraga. » (Je peux tout en celui qui me fortifie.). Ikintu hano nshaka kwerekana ni «JE », ni « njyewe » ushobozwa.
Ibi bishaka kuvuga ko IMANA ifasha uwifashije, ni TWE bambere tugomba kugira icyo dukora kugira ngo IMANA ihe umugisha ibikorwa byacu byo kurwanya akarengane tugirirwa na kagame na FPR ye. Gusenga ni byiza ariko kwirukira mu masengesho y’urudaca, amanywa n’ijoro, NTABWO ARI IGISUBIZO KIRAMBYE!
Mwibuke Yezu/Yesu atubura imigati 5 n’amafi 2 bigahaza abantu ibihumbi bitanu, ntabwo yahereye KU BUSA! Yabajije abigishwa be ngo mufite iki? Baramusubiza ngo Mwigisha dufite gusa imigati 5 n’amafi 2. Arababwira ngo nimwicaze abantu! Yahereye ku by obo ubwabo bari bamuhaye, abona ubushobozi bwo gukora igitanganza!
Nonese WOWE ukora iki kugira ngo akarengane gashyirweho iherezo mu gihugu cyacu ? Aho ntiwaba uganyira ku busa? IMANA izaha umugisha ikihe gikorwa cyawe? Niyo cyaba gito cyane, ariko nyeganyega mu buryo bwawe.
-Ese iyo usenyewe inzu ukora iki? Ujya gusenga gusa?
-Ese iyo ugiye kwivuza bakakubwira ko nta miti kandi wagombye kuyibona kuko wishyuye mutuelle, ukora iki?
-Ese iyo ugiye kwaka service ufiteho uburenganzira ukabanza kuyigura, ukora iki?
-Ese wa munyeshuri we, iyo wambuwe bourse urengana ukora iki? Urasenga gusa? Ko IMANA ifasha uwifashije?
-Ese wa mubyeyi we ucururiza mumuhanda,iyo bakumeneye udupera n’utuneke wacururizaga ku gataro ngo utunge abana bawe, ukora iki?
-Ese iyo usabwe amafaranga y’umutekano, uyu dusigaye tugura ku biro (kg), ukora iki?
-Hari byinshi…
Hari ibanga tutazi, UMUNYAGITUGU NITWE ABATURAGE TUMUHA IMBARAGA! Burya nta muntu wabura akantu gato yakora kajyanye n’ubushobozi bwe mu rwego rwo kwibohoza. Umuntu ashobora nko kwikingirana mu nzu ukirirwa wiryamiye ku munsi w’umuganda, abayobozi bakawukora bonyine, dore ko ari nabo birira amafaranga y’imisoro ya rubanda yari kuzakora ibyo bikorwa remezo. Ako hari uwo kananira? N’utundi twerekana ko udashyigikiye akarengane ugirirwa !
Nitutagira icyo dukora twebwe ubwacu dutsikamiwe, turariraye! Ak’imuhana kaza imvura ihise.
Nta mpamvu yo kugira amasengesho ubuhungiro (voir 16 mecanismes de defense en psychologie), ngo IMANA yonyine niyo izadukiza! Salamare ko!
UMWANZURO
Abanyayisiraheri IMANA yabahaye MANU bakiri mu butayu , bakarya bagahaga. Ubu IMANA yahinduye imikorere ntigitanga iby’ubusa! Urakora IMANA igaha umugisha umurimo wawe. Abanyarwanda tugomba guhaguruka tukamagana akarengane tugirirwa, uburenganzira buraharanirwa , nta muntu ububona atiyushye akuya ! Ntawabukuzanira ku mbehe! Nta manu izongera kubaho ukundi.
IMANA irinde u Rwanda n’Abanyarwanda.
Ruberanziza Paul.
Kigali-Rwanda.


text:
Vuba aha, Shantui Janeoo 1 yashizwemo uruganda rwa beto ya E5R-180 rwashyizweho neza kandi rushyirwa mu bikorwa i Shaoxing, Zhejiang, kandi rushyirwa mubikorwa neza.
Iyi nyubako iri mugihe cy "imbwa".Ikirere muri Zhejiang kirashyushye kandi gifite ubuhehere.Abakozi ba serivisi baracyatsimbaraye ku murongo w’ubwubatsi mu gihe cy'ubushyuhe bwo hejuru bwa 40 ° C, bakora cyane nta kirego, kandi bakora amasaha y'ikirenga kugira ngo bagere ku majyambere hashingiwe ku guharanira umusaruro utekanye, kugira ngo umusaruro utangire hakiri kare ibikoresho.Binyuze mu mirimo ivunanye, tweretse abakiriya bacu umwuka "Iron Army" imbaraga za Janeoo ubushobozi bwo kurwanya bikomeye, ishyaka, kandi ryitangira ibikorwa bifatika, kandi dushimwa nabakiriya.
Biravugwa ko Umuhanda wa Hangzhou-Shaoyong ariwo muhanda wa mbere “ufite ubwenge bwihuse” na “super Expressway” mu Bushinwa.Umushinga nurangira, uzaba undi mukandara wubukungu hagati ya Hangzhou na Ningbo, bigabanye umuvuduko w’umuhanda wa Express ya Hangzhou-Shaoyong kandi ugire uruhare mu iterambere ry’ubukungu bwaho.Gutanga ubwenge
Igihe cyo kohereza: Kanama-09-2022


text:
Inyigisho yo ku wa gatandatu w’icyumweru cya 7 cya Pasika, ku wa 23 Gicurasi 2015
Amasomo: 1º. Intu 28, 16-20.30-31;2º. Yh 21, 20-25
Mu gihe twitegura kwinjira muri Penekositi tunasoza igihe cya Pasika, twumvise amagambo asoza Igitabo cy’Ibyakozwe n’intumwa ndetse n’uko Ivanjili yanditswe na Yohani isozwa.
1.Umuhate wa Pawulo intumwa
Ubuhamya bwa Pahulo intumwa twakomeje kumva cyane muri iki gihe, bugeze ku musozo i Roma aho yajyanywe kuko yari yarajuririye uwitwaga Nyiricyubahiro Kayizari Umwami w’abami w’Uburomani. Tuzi neza ko nta cyaha yakoze cyangwa ibintu byatuma yicwa, ariko bene wabo, Abayahudi, bakoze ibishoboka byose kugira ngo Pawulo acirwe umutwe ahagana mu mwaka wa 67. Ibikorwa yakoze ni byinshi cyane: amakoraniro yashinze, ingendo yakoze ajya kuyasura no kuyakomeza, ibikorwa by’ubwitange yagezeho nko gukoranya imfashanyo akazishyira abazahajwe n’inzara i Yeruzalemu (Rom 15, 25-27); ntiyigeze ahwema kujya na kure kwigisha amabanga ya YEZU KIRISITU, yumvaga yazenguruka isi yose yamamaza Ingoma y’Imana akagera n’i bwami i Roma akazakomeza ajya iyo isi irangirira muri Hispaniya (Espanye) kuko ab’icyo gihe bibwiraga ko koko ari ho isi irangirira. Abamwishe bamukoze mu nkokora kuko kugeza ubu nta gihamya cy’uko umugambi we wo kujya muri Hispaniya yawugezeho (Rom 15, 24. 28).
Uko bizwi, Igitabo cy’Ibyakozwe n’intumwa dushoje none, kitugezaho ubuhamya bw’intumwa n’abigishwa ba mbere bihambiriye kuri YEZU KIRISITU bakamwamamaza nta kibasubiza inyuma. Ntibatinye n’urupfu abanangizi babakangishaga. Ubu natwe dukeneye izo mbaraga bari bafite kugira ngo twegere YEZU aduhe Roho Mutagatifu We, tubashe kubohora abantu benshi bashoboka baboshywe muri iki gihe n’ibkorwa birwanya Ivanjili bigasibiranya inzira iganisha mu ijuru. Twitegereze Pawulo intumwa, turebe ibibera ku isi twirinde ububwa bwo kwiberaho nk’aho nta cyabaye.
2. Hari ibindi byinshi YEZU ashaka gukora
Mu by’ukuri, ibyo Pawulo n’izindi ntumwa bakoze byose, ni YEZU KIRISITU wabikoreye muri bo. Ibikorwa bye bya mbere byakomeje kwiyongera na nyuma y’urupfu n’izuka bye. Tubaruye gusa imyaka itatu yamaze yigisha ari na ko akora ibyiza ataruhuka, ntitwabirondora ngo tubirangize. Twibuke ko kandi Ivanjili yanditswe hashize imyaka myinshi YEZU atakiri mu mubiri. Ni ukuvuga ko hari byinshi bitanditswe kuko bitibukwaga cyangwa na none kubera ko Kiliziya yashatse gutangaza incamake y’ibikorwa bya YEZU; uko Yohani abisobanura, ntabwo byose byari kwandikwa ngo haboneke ibitabo bikwirwamo.
Hari bikorwa byinshi YEZU KIRISITU yakoze kandi akomeje gukorera muri Kiliziya ye bitanditswe muri Bibiliya. Ibyo intumwa zakoze, ibyo Kiliziya yakoze kandi ikomeje gukora, byose byinjizwa muri icyo cyiciro cy’ibyo YEZU yakoze byose. Iki gitekerezo cyasubiza abantu batari bake bibaza ibikorwa muri Kiliziya kandi ngo bitanditse muri Bibiliya. Ni ngombwa kumenya ko uretse Ibyanditswe Bitagataifu hari n’Uruhererekane rw’intumwa kugeza none. Byose bifite intego yo gukomeza kuducengezamo amabanga ya YEZU KIRISITU. Iyo urebye Bibiliya yonyine ukannyega ibyo YEZU yakoze anyuze ku bakunzi be uko ibihe bigenda bisimburana, uba uciye ukubiri n’ukuri.
3. Dusabirane
Dusabirane kugira ishyaka nk’iryo Pawulo hamwe n’izindi ntumwa n’abigishwa ba mbere bari bafite, twiyinjizemo amabanga ya YEZU ahindure ubuzima bwacu maze dutoze bose kureka ibintu byose bibayobya. Dukunde Ijambo ry’Imana ryo rituyobora mu Kuri, dukunde na Kiliziya Umubyeyi wacu.
YEZU KIRISITU asingizwe. Bikira Mariya aduhakirwe. Abatagatifu duhimbaza none ari bo Lusiyo,Dezideri, Yohana-Antide Ture, Yohani Batisita Rosi na Ewutikiyo badusabire igihe cyose.
Padiri Cyprien BIZIMANA


text:
Se w'aba bana yitwa Kalinganire Nyina akitwa Munganyinka, uyu akaba yarahukaniye mu Murenge wa Kabarondo ahashakira undi mugabo.
Ni mu Mudugudu wa Gasharu, Akagari ka Gikaye muri Nyamirama mu Karere ka Kayonza
Umwana mukuru afite imyaka 13, umukurikira afite imyaka 11, undi afite itanu.
Yabwiye Bwiza.com ko we nk'umwana mukuru ajya gutwara umutwaro aho awugejeje bakamuha Fw 300 akaba ari yo ahahisha ageze mu rugo aho aba yasize abavandimwe be.
Ngo agafaranga kabuze, baraburara.
Icyifuzo cy'uyu mwana uvugira na barumuna we ni uko babona ubufasha bwo kubona icyo bateka kandi uwabishobora akabafasha gusubira kwiga kuko bakiri bato.
Gitifu w'Umurenge wa Nyamirama witwa Pascal Nkurunziza ntiyafashe telefoni ye ngo agire icyo abwira bagenzi bacu ba Bwiza.com bashakaga kumubaza icyo ateganyiriza gufasha bariya bana.
Ikindi kandi ni uko Umuyobozi w'Akarere ka Kayonza wungirije ushinzwe imibereho y'abaturage witwa Jean Damascène Harerimana nawe ntacyo yatangarije itangazamakuru kuri iki kibazo.
Inkuru y'ikibazo cy'aba bana tuzakomeza kuyikurikiranira abasomyi.
Source : http://www.ukwezi.rw/1-1/Amakuru-anyuranye/article/INZARA-Abana-Batatu-b-i-Kayonza-baratabaza-Nyina-yarahukanye-Se-nawe-afungiwe-kwiba-igitoki-cy-abaturanyi


text:
Raporo ya UNESCO yo mu 2022 ku mashyamba y’ahantu ndangamurage igaragaza ko 60% by’amashyamba y’ahantu hari ku rutonde rw’umurage w’isi yugarijwe n’ibikorwa byerekeye imihindagurikire y’ibihe.
Ibihugu 167 byo ku migabane yose bifite ahantu ndangamurage habyo 1.154 byamaze kwandikisha ku rutonde rw’umurage w’Isi. Muri aho hantu hari amashyamba afashwe neza n’ibindi bimenyetso ndangamateka bya « monuments » bimaze igihe kinini.
Mu Rwanda hari ibiti birinzwe n’itegeko ariko bikomeje kwangizwa
Hirya no hino mu Rwanda hari ibiti bimaze imyaka myinshi cyane byatewe ku mpamvu zizwi mu mateka y’Igihugu. Ibyo ni nk’imivumu dusanga ku misozi itandukanye twagereranya nka « monuments ». Nubwo ahenshi abaturage bagiye babirinda kubera gutinya imihango yaba yarabikoreweho kera, hari aho usanga byagiye byangizwa kubera ibikorwa bya muntu.
Mu rwego rwo kubisigasira, hashyizweho amategeko abirengera. Urugero, hari Iteka rya Minisitiri N° 007/2008 ryo kuwa 15/08/2008 rishyiraho urutonde rw’ubwoko bw’inyamaswa n’ibimera birinzwe. Muri ibyo bimera ikiza ku ikubitiro ni igiti cy’umuvumu (Ficus thonningii).
Ibi ni byiza cyane kuko umuvumu uvuze byinshi ku Munyarwanda w’iki gihe no mu gihe gishize tutaretse no mu kizaza. Abazi iby’imigenzo ya kera, bazi ko umuvumu wakoreshwaga mu mihango itandukanye ibwami. Mu bwubatsi, umuvumu wubakaga inkike z’urugo rwa kinyarwanda n’ibikingi by’amarembo.
Mu myambarire, umuvumu wavagamo impuzu. Mu bwikorezi bw’abantu n’ibintu umuvumu wakorwagamo ubwato bufasha kwambuka uruzi cyangwa ikiyaga. Mu byerekeye uruganda rw’ibinyobwa, umuvumu wakorwagamo umuvure bengamo urwagwa. Aho borora umuvumu ukavamo umuvure wifashishwa iyo inka zishotse. Mu byerekeye amata n’ifunguro umuvumu bawukoragamo imbehe n’ibyansi. Mu byerekeye ubwiza ibibabi by’umuvumu babikoragamo umubavu n’ibindi n’ibindi.
Kuba umuvumu urinzwe n’itegeko bivuze ko udashobora kurimburwa cyangwa gutemwa, keretse hari uruhushya rutanzwe n’inzego zibishinzwe. Ingingo ya 4 y’Iteka rya Minisitiri ryavuzwe haruguru igira iti: “Ibimera biri ku mugereka wa kabiri ntibishobora kurimburwa cyangwa gutemwa keretse hari uruhushya rutangwa n’inzego zibishinzwe.”
Mperutse kugera mu misozi ya Gasabo, abantu bakuru banyereka igiti gikuze cyane cyaba kimaze imyaka isaga 300 kuko bemeza ko cyatewe ku ngoma y’umwami Cyilima II Rujugira watwaye ahagana 1675-1708. Icyo giti kinini cy’umuvumu cyiswe “Igiti cy’icubya” (ricubya abanzi b’u Rwanda), nyuma y’aho uwo mwami atsinze ibihugu byari bimwugarije akahavugira ijambo naryo ryamamaye agira ati: “U Rwanda ruratera ntiruterwa”, nko kwihanangiriza uwo ari we wese wakwibwira ko ashobora gushotora Urwa Gasabo.
Uretse umuvumu, Iteka rya Minisitiri twavuze haruguru ririmo ibindi bimera nk’Umwumba, Umwasa, Icyufe, Umugote, Umuko, Umusebeya, Umushwati n’ibindi.
Ahandi bimeze bite?
Hari ibihugu nagezemo nsanga hari ibiti nabo bitaho by’umwihariko bizwi mu mateka yaho kandi ugasanga bifatwa n’ikirango. Kubiteza imbere bikabagirira inyungu mu kurwanya ibyo bibazo by’imihindagurikire y’ibihe. Urugero mu bihugu bya Afurika y’Iburengerazuba, birimo n’ubutayu bita cyane ku giti cya Baobab.
Muri Amerika ya ruguru, igiti cya Saguaro (Carnegiea gigantean, cyitiwe Andrew Carnegie kubera ubwitange bwe mu kukibungabunga) kirinzwe bidasanzwe. Kukirandura cyangwa kugitema bisaba uruhushya rw’inzego zibifitiye ububasha kabone naho baba bagiye gucisha umuhanda cyangwa kubaka inzu aho giteye.
Iki giti kirabungabunzwe ku buryo hari za pariki cyitiriwe kandi kikahiganza, yewe kikaba cyarashyizwe ku rwego rw’ikirango ndangamurage (National Munument) muri Leta ya Arizona guhera muri 1933; kikajya no ku rwego rwa Leta Zunze Ubumwe za Amerika ubwo Perezida wa 35 John F.Kennedy yabitangazaga mu Iteka yaciye muri 1961.
Urugero rw’aho byakozwe neza rwafasha kurinda kurushaho ibimera cyane cyane ibiti bifite icyo bivuze ku Munyarwanda, bigasakazwa hirya no hino kugira ngo bitazacika bigasigara ari umugani. Byafasha gukomeza guhangana n’ingaruka z’imihindagurikire y’ibihe ari nako habungabungwa ibiri ahantu ndangamurage ku misozi myiza y’u Rwanda.


text:
INAMA ZIGIRWA ITORERO - IGITABO CYA 2- Contents
-
- Ingeso zikwiriye kuranga umugore uzashaka
- Ingeso zikwiriye kuranga umugabo uzashaka
- Kwemera ingeso ziboneye
- Urukundo ni impano nziza ituruka kuri Yesu
- Gusenga no kwiga Bibiliya bitera umuntu guhitamo igikwiriye
- Inama ituruka ku babyeyi bubaha Imana
- Imiburo ibwirwa abagamije gushyingirwa
- Ingeso idakwiriye
-
-
-
-
-
-
-
-
-
-
-
-
-
- IGICE CYA 32: INDIRIMBO
-
-
-
-
- Ababyeyi bukwiriye kumvikana
- Akaga ko kurerana ubukana bwinshi cyane
- Gukundira abana gukurira mu bujiji ni icyaha
- Ububi bw ‘ubunebwe
- Babyeyi nimuyobore abana banyu kuri Kristo
- Ntimukirengagize iby ‘ubwenge bukennye
- Ntihakagire ubwo uhana umwana urakaye
- Akamaro ko kuba umunyakuri ku bana
- Akamaro ko gukuza ingeso
- Ibyambayeho mu mirerere y'abana banjye
- Ababyeyi bakeneye kuyoborwa n’Imana biruseho
- Mubigishe kubaha n'ikinyabupfura
-
- Inshingano y'itorero
- Ubufashu bwiza bw’amashuri yacu
- Abigisha bayoborwa n ‘Imana
- Imico v ‘uni wigisha tv ‘ishuri
- Uruhare rwa Bibiliya mu burezi bwa Gikristo
- Akaga ko kohereza abana mu ishuri bakiri bato
- Agaciro ko kwigisha iby'imirimo yo gutunga abantu mu mibereho yabo
- Icyubahiro cyo gukora
- Ururimi kavukire ntirukwiriye kwirengagizwa
- Ibitabo byanditswe n’abatagira icyo bemera byangwa n’Imana
- Amaherezo y’uburezi bwa Gikristo
- Ishingano y’umwigishwa yo gutera ishuri rye gushikama
-
- IGICE CYA 39: AKAMARO K’ISUKU
-
-
-
- Results
- Related
- Featured
- Weighted Relevancy
- Content Sequence
- Relevancy
- Earliest First
- Latest First
Ubukwe bukwiriye kuba bworoheje kandi burimo umunezero
Urukundo rw’Imana ruturuka kuri Kristo ntabwo rwonona urukundo rw’abantu, ruba kimwe na rwo. Urwo rukundo ni rwo ruboneza kandi rukeza urukundo rw’abantu, rukajya mbere kandi rukarushaho kugira icyubahiro, Urukundo rw’abantu ntabwo rubasha kwera imbuto nziza keretse rufatanyijwe na kamere yo mu ijuru kandi rukigishwa gukura rugana mu ijuru. Yesu ashaka kubona ubukwe burimo umunezero, n’aho bwacyujwe hari umunezero.IZI2 25.4
Ibyanditswe bivuga yuko Yesu n’abigishwa be bararikiwe kuza muri ubwo bukwe (i Kana). Kristo ntiyemereye Abakristo kuvuga igihe bararitswe mu bukwe ngo ntidukwiriye kujya muri uwo mwanya wo kunezerwa cyane. Kujya muri ibyo birori kwa Yesu kutwigisha yuko ashaka ko twishimana n’abishimira gukomeza amateka ye. Ntabwo yigeze abuzanya ibirori by’abantu bitarimo icyaha igihe bikozwe bikurikije amategeko yo mu ijuru. Iteraniro Kristo yubahirizwa n’uko aririmo, ni byiza ko abayoboke be baribamo. Hanyuma y’aho Kristo abereye muri ibyo birori yabaye no mu bindi, ubwo yari abirimo yarabyejeje kandi arahigishiriza.IZI2 26.1
Nta mpamvu yo gutuma tugira ibirori by’ubukwe bitanzweho byinshi cyane, nubwo bene ubwo bukwe baba babyumvikanyemo. Iteka najyaga nibwira ko bitankwiriye kureba ubukwe burimo ibyishimo n’umunezero kandi bukubitiyeho no kwiyemera. Oya. Igikwiriye kurangamiranwa icyubahiro gikomeye ni umuhango wategetswe n’Imana. Igihe umuryango uremwe mu isi biba bigaragaje uko abo bazamera mu muryango wo mu ijuru. Igikwiriye kugirwa nyambere y’ibindi byose ni ukubaha Imana.IZI2 26.2


text:
Korali Family of Singers bateguye igitaramo bitiriye ‘Umuryango Mwiza’
Jenerali w’Imana ‘, Pasiteri Yonggi Cho wo muri Koreya y’Epfo yapfuye
Pasiteri David Yonggi Cho, umufatanyabikorwa w’itorero rya Yoido ryuzuye rya Gospel (Assemblies of God) muri Koreya y’Epfo yapfuye.
Umukozi wamamaye w’ubutumwa bwiza yapfuye mu gitondo cyo kuwa kabiri afite imyaka 85 nyuma yo guhangana ningorane zatewe n’ubwonko.
Mbere yuko Icyubahiro Dome kigaragara muri Abuja, gifitwe na Dunamis Church International Gospel Centre, Pasiteri Yonggi Cho yari afite inzu nini y’itorero ku isi.
Ku wa kabiri, umuhanuzi Joshua Iginla wemeje urwo rupfu abinyujije ku nyandiko yanditse ku rubuga rwe rwa Facebook rwemejwe, yerekeje kuri Younggi Cho, wafatwaga nk’Umujenerali w’Imana, nka se wo mu mwuka.
Iginla wagaragaje akababaro katewe n’urupfu rwe, yavuze ko nyakwigendera ari “igisekuru cy’ibisekuruza, inzira nyabagendwa, inzira nyabagendwa n’umuntu wapfunyitse ku budapfa bw’Imana”.
Iyi nyandiko igira iti: “Urupfu nta kindi uretse gutaha ku Mana, umurunga w’urukundo ntuzacika ubuziraherezo kubera guhoberana kwawe nka papa w’ukuri wampaye amababa yo kuguruka bitagira umupaka.
“Umunyakoreya y’Epfo ariko mu buryo bw’umwuka kuri data atitaye ku bwoko, intera n’igihugu. Ubwenge bwawe, inyigisho n’amabwiriza bizahorana nanjye ubuziraherezo.
Ati: “Umuntu arashobora gutekereza hamwe na miriyoni y’itorero uyoboye ushobora kutaboneka kubujyanama ariko siko byagenze kuri wowe Data mwiza, ushobora kumenya bake batoranijwe mu bihumbi byahamagawe kandi ukaba waragishije inama mu buryo bwose bushoboka. Yewe data umutima wanjye uva amaraso ariko nzi ko umunsi umwe tuzahura ntituzongere gutandukana ibirenge bya Data wo mu Ijuru.
“Mu miyoboro y’Ubumana, abantu ni ikiremwa cyagenwe n’Imana (Yobu 7: 1). Yamara, abagabo bapfunyitse mu kudapfa kw’Imana ntibapfa, baca mu bundi bwami bw’icyubahiro. Kuri uyumunsi, data w’umwuka, igishushanyo cyibisekuruza, trailblazer, inzira y’umuhanda n’umuntu wapfunyitse mu kudapfa ku Imana, mu muntu wa PASTOR PAUL YONGI CHO yashubije Ihamagara ry’urugo rwiza.
“Nzagukumbura iteka Papa, isi ntishobora na rimwe gukira inyandiko zandikishijwe intoki zatewe n’ingaruka zawe n’Imana. Nanjye ubwanjye n’umuryango wose wa Champions Royal Assembly twishimira ubuzima bwawe bwabayeho neza kubwicyubahiro cy’Imana.
“Warwanye intambara nziza kandi uzahora mu mutima wanjye. Ruhukira mu mahoro DAVID YOUNGGI CHO ”.


text:
Mugihe igitekerezo cya "umuntu" gishimangira inkomoko ya biosocial, "imiterere" ifitanye isano cyane cyane n'imibereho ye na psychologiya. Ijambo "imiterere" rikomoka ku ijambo ry'ikilatini persona, risobanura mask
Intwari zamateka ya kera y'Ubushinwa ni nka hieroglyphs. Amayobera, meza kandi rimwe na rimwe ntibyumvikana. Abantu bake ni bo bazi icyo bashaka kuvuga, kandi nta masezerano abahuza. Ariko ibi bimenyetso biranga "Ukudapfa" muri Tahe pantheon. Bose hamwe 8
Ukuri kuvuka he? Birumvikana ko mu makimbirane. Ibi turabizi kuva mugihe cya Socrate no mumaboko ye yoroheje. Ariko ntabwo impaka zose zifite akamaro kamwe. Bamwe bashoboye kumwica. Ibiganiro bya Platon ni impaka zitanga ukuri binyuze mubitekerezo byumvikana
Filozofiya mubona abantu benshi ni siyanse irangwa no guterwa kuva mubusa ujya mubusa, nkuko babivuze. Nukuvuga ko, imbere yabaturage, abahanga mu bya filozofiya bakora ibyo batekereza gusa, nta nyungu bazana. Iki gitekerezo cya siyanse cyateye imbere cyane cyane kubera kutumvikana, bitewe no gukoresha amagambo yihariye hamwe nibisobanuro birebire, bisobanura kimwe kubisobanuro byabo.
Ibinyabuzima byose byo mwisi bigengwa na cycle. Kandi umuntu na we ni uko. Hariho igitekerezo cyuko iterambere ryacyo rifitanye isano numubare "karindwi". Buri myaka irindwi, indangagaciro ye nuburyo isi ihinduka cyane. Bizaba ingirakamaro cyane kandi birashimishije kwiga ibintu nkibi
Umwanditsi, umufilozofe n'umwarimu Michel de Montaigne yabayeho mugihe Renaissance yari irangiye kandi Ivugurura ryatangiye. Yavutse muri Gashyantare 1533, avukira mu gace ka Dordogne (Ubufaransa). Byombi ubuzima nibikorwa byabatekereza ni ubwoko bwerekana iki gihe "cyo hagati", hagati yigihe
Kubaho bisa bite? Iki gitekerezo gikunze guhuzwa nijambo "kubaho". Ariko, bifite aho bihuriye na we, bigizwe no kuba ari ikintu cyihariye cyo kubaho, mu kubaho mubisanzwe byumvikana mubisobanuro bya buri kintu kibaho kwisi. Kubaho ni ikintu buri gihe kugiti cye. Reba uko abahanga mu bya filozofiya babisobanura
Imico nyamukuru mubagore ndetse no mubakurambere bacu ni ubushobozi bwo gushiraho no gukomeza ubumwe muri societe. Muri societe ya kera yabagabo, kubo ubushobozi bwo kubona ibiryo nubushobozi bwo kwirwanaho kubanzi babo byari ubuhanga bwingenzi, ubumenyi bwimibereho ntabwo bwakoreshejwe cyane
Holbach yakoresheje ubushobozi bwe bwo kumenyekanisha ubwenge n'ubwenge budasanzwe ntabwo yanditse gusa kuri Encyclopedia. Imwe mu mirimo ikomeye ya Holbach yari poropagande igamije kurwanya abagatolika, abapadiri ndetse n'idini muri rusange
Ibitekerezo nkukuri nukuri bifite ishingiro rwose, nubwo benshi batabimenyereye. Ukuri ni ibintu bifatika kandi ukuri ni intego. Buri muntu afite ukuri kugiti cye gusa, arashobora kubifata nkukuri kudashidikanywaho, hamwe nabandi bantu bategekwa kubyemera
Foucault Michel yari atandukanye nabandi bafilozofe kuko yarebaga isi muburyo butandukanye. Yasuzumye ibyabaye ashingiye ku byamubayeho no ku myizerere ye, bigatuma umurimo we ushimisha abasomyi
Uyu munsi tuzaganira ku mugabo, utekereza, ufite uburenganzira bwo kuba indangagaciro ya filozofiya ya kera yo mu Budage. Tuzavuga kubyerekeye uwashinze ibyamamare gushinga amategeko yimvugo, wabaye ikirangirire muburyo budasanzwe abona isi, birumvikana ko biteza imbere ibitekerezo byabamubanjirije, ariko bikabigeza ku burebure budasanzwe. Sisitemu yumwuka wuzuye, ibitekerezo byuzuye nubwonko bwuyu mufilozofe
Ubushishozi bugomba gufatwa nkicyiciro cya kabiri cyagutse cya filozofiya nyuma yikintu. Dostoevsky yari afite igitekerezo cy'uko umuntu ari amayobera. Imyumvire ye irashobora gufatwa nkibanga. Uyu munsi, iyo umuntu ku giti cye yinjiye mumabanga menshi yo kurema no kwiteza imbere kwisi, amabanga yimiterere yimbere, byumwihariko, amabanga yimitekerereze ye, arashimishije rubanda kandi aracyakomeza kuba amayobera. Mu kiganiro cyacu, tuzasesengura igitekerezo cyimitekerereze, inkomoko yacyo, ishingiro
Kimwe mubyo abantu bakeneye cyane ni ugukenera ubumenyi. Mu mateka yabantu, yagiye itera imbere, yagura ubumenyi nimbibi. Inzira yubumenyi bwa siyansi nuburere butunganijwe. Nkibintu byingenzi byingenzi, ingingo nibintu byubumenyi biratandukanye. Mu ncamake, dushobora gutanga ibisobanuro rusange byibitekerezo byibanze bijyanye nubumenyi bwubumenyi
Ni ubuhe buryo rusange no kugabanya ibitekerezo muri logique? Biragoye kubisobanura muri make, kubera ko disipuline ari filozofiya kandi igasaba umubare utari muto. Rusange hamwe nimbogamizi, kimwe nuburyo bwo kubishyira mubikorwa, bifitanye isano neza nuburyo bwumvikana
Waba uzi uko umuntu, mubindi bitandukanye ninyamaswa? Ubushobozi bwibikorwa byo guhanga. Guhanga ni iki? Ni izihe ntego n'intego nyabyo z'iki gikorwa? Ni ubuhe bwoko bw'ibikorwa byo guhanga bibaho? Kandi nigute ushobora kubona inzira yawe yo guhanga? Uzabona ibisubizo byibi bibazo byose mu kiganiro cyacu
Ingingo yingingo yacu izaba ubuzima nakazi kamwe mubatekereza neza muburusiya. Umugabo wabaye sekuruza wimpinduramatwara mumitekerereze ya societe, mugushakisha ibyumwuka mubwenge bwabarusiya, mugusobanukirwa icyo Uburusiya bumeze kwisi nu mwanya wabwo. Umuntu mugihe gikwiye azabona ibintu byihariye rwose. Uyu munsi tuzavuga kuri P. Ya Chaadaev ninzandiko ze za filozofiya
Rimwe na rimwe birasa nkaho ubona ko ubuzima ari urukurikirane rwibibazo bimwe na bimwe bigomba gukemurwa, bivanze no kwitiranya burundu? Nyuma yakazi, ujya kumurongo cyangwa ukingura TV kugirango uruhuke kandi ntutekereze kubintu byose. Turasaba ko hahindurwa gato amayeri.
31 Mutarama 2019 hizihizwa isabukuru yimyaka 522 ivuka rya Philipp Melanchthon, umuntu uzwi cyane w’umuntu w’umuntu w’umuntu w’abantu, umuhanga mu bya tewolojiya, umwarimu akaba n’umuntu ukomeye mu ivugurura ry’abaporotisanti mu Budage. Nyuma yimyaka, abahanga mu ivugurura bahurije hamwe: ntabwo byashoboraga kubaho tutamufite. Muri 2018, ku ya 28 Kanama, hizihijwe isabukuru yimyaka 500 ijambo rye ritangiriye muri kaminuza ya Wittenberg. Yari inshuti magara ya Martin Luther akaba n'umukunzi we ukunda ubwenge
Kubaho ni ishingiro ryibanze rya filozofiya. Iri jambo ryerekeza ku kuri kuribintu bifatika. Ntabwo biterwa nubwenge bwabantu, amarangamutima cyangwa ubushake. Kuba byigwa na siyanse nka ontologiya. Iragufasha kumenya itandukaniro ryayo itandukanye, ukarema imyumvire yisi yisi. Ubusobanuro bwa filozofiya yikibazo cyo kubaho, ibisobanuro byacyo, ibintu nibisobanuro bizasuzumwa mu ngingo
Hermeneutics ya Schleiermacher ikwiye kwitabwaho cyane. Muri filozofiya, ni igitekerezo cyo gusobanukirwa itumanaho ryururimi. Irasobanuwe bitandukanye na, ntabwo ihwanye, ibisobanuro byayo, ikoreshwa, cyangwa ibisobanuro. Muri rusange, hermeneutics ni disipuline igomba kuba rusange, ni ukuvuga imwe ikoreshwa mubice byose
Isi irahoraho. Ariko iyerekwa ryumuntu mubijyanye naryo rirashobora guhinduka. Ukurikije iyerekwa iryo ariryo ryose, aradusubiza afite amabara nkaya. Urashobora buri gihe kubona ibimenyetso byibi. Isi ifite ibintu byose umuntu ashaka kubona. Ariko bamwe bibanda ku byiza, abandi bakibanda kubibi. Iki nigisubizo cyimpamvu buri muntu abona isi ukundi
. Optimism ni umwanya wa filozofiya umenya ubumenyi bwabantu ku isi, gushidikanya ni umwanya wa filozofiya utera gushidikanya ku kugera ku bumenyi bwuzuye. Agnosticism ni umwanya uhakana ko ubumenyi bushoboka. Reka dusuzume neza icyo agnosticism ari cyo, ninde agnostique n'impamvu bahakana ko bishoboka kumenya isi.
Epistema (kuva mu kigereki ἐπισtήun "ubumenyi", "siyanse" na ἐπίσtauaι "kumenya" cyangwa "kumenya") ni igitekerezo nyamukuru cy'igitekerezo cya Michel Foucault cya "archeologiya y'ubumenyi", cyatangijwe mu murimo " Amagambo nibintu. Ubucukumbuzi bwa Muntu "(1966). Iri ni ijambo rizwi cyane muri filozofiya
Ahari ntakintu na kimwe cyibitekerezo kimenyerewe cyangwa kinyobera kuruta ubwenge hamwe nubunararibonye dufite kuri twe no kwisi. Ikibazo cyimitekerereze yenda nikibazo nyamukuru cyo gutanga ibitekerezo bigezweho kubitekerezo. Nubwo nta gitekerezo cyumvikanyweho cyumvikanyweho, haribintu byinshi, nubwo bitari rusange, byumvikanyweho ko inkuru ihagije yibitekerezo bisaba kwiyumvisha neza ubwayo n umwanya wabyo muri kamere
Ijambo "filozofiya" rifite imizi yikigereki. Ubusanzwe muri uru rurimi byahinduwe nka phileo - "Nkunda", na sofiya - "ubwenge". Niba dusuzumye ibisobanuro byanyuma yaya magambo, noneho bivuze ubushobozi bwo gushyira mubikorwa ubumenyi bwimyitozo mubikorwa. Ni ukuvuga, kuba yarize ikintu, umunyeshuri agerageza kubikoresha mubuzima. Rero, umuntu agira uburambe
Abantu benshi bazi kurugamba rwaba Slavophile nabanyaburengerazuba. Ibyerekeye inzira ya pan-Slavism - nayo. Mu mazina y’abantu bari mu Basilave kandi bemezaga ko Uburusiya bugenewe umwanya wa mbere mu bihugu by’Abasilave, umwe aragaragara - izina ry’umuhanga, umuhanga mu bya filozofiya, sociologue, umuco w’umuco, umuhanga mu bimera witwa Nikolai Yakovlevich Danilevsky. Mubikoresho byacu - inkuru yubuzima bwe nubushakashatsi bwa siyanse
Ubuzima bwabantu busobanura iki? Abantu benshi igihe cyose batekereje kuri iki kibazo. Kuri bamwe, ikibazo cyubusobanuro bwubuzima bwabantu ntikibaho na gato, umuntu abona ikintu cyo kuba mumafaranga, umuntu - mubana, umuntu - mukazi, nibindi. Mubisanzwe, abakomeye b'iyi si nabo bayobewe kuri iki kibazo: abanditsi, abahanga mu bya filozofiya, abahanga mu by'imitekerereze. Babitangiye imyaka, bandika igitabo, biga imirimo yabababanjirije, nibindi babivuzeho iki?
. Ntabwo bihagije kugirango umuntu uwo ari we wese ahaze ibyo akeneye gusa. Gutunga ubwenge, amarangamutima, ubwenge nubushake, umuntu yarushijeho gushishikazwa nibibazo bitandukanye bya filozofiya, harimo ikibazo cyindangagaciro, ubwoko bwabo, akamaro kuri bo na societe, ikiremwamuntu muri rusange, kimwe no kwerekana icyingenzi muri byo kubwabo, kurema sisitemu yabo.
Ubuzima ntibukwiye. Abantu benshi baremeranya naya magambo. Kuki ibi bibaho, reka tugerageze kumva ibikubiye mu ngingo
Friedrich Engels (imyaka y'ubuzima 1820-1895) yavukiye mumujyi wa Barmen. Muri uyu mujyi, yagiye ku ishuri kugeza afite imyaka 14, hanyuma ajya muri siporo ya Elberfeld. Abisabwe na se, mu 1837 yaretse kwiga atangira gukora mu isosiyete y'ubucuruzi ifitwe n'umuryango
Karl Marx ni umuhanga mu bya filozofiya w’Abadage wo mu kinyejana cya 19, ibikorwa bye byagize uruhare runini mu bikorwa bya politiki byateje imbere mu Burusiya mu kinyejana cya 20
Philo wo muri Alegizandiriya (Umuyahudi) - umuhanga mu bya tewolojiya no mu by'amadini, wabaga muri Alegizandiriya kuva mu mwaka wa 25 mbere ya Yesu. e. kugeza 50 AD e. Yari ahagarariye Abayahudi b'Abayahudi b'Abayahudi, hagati yabo hakaba hari muri Alegizandiriya. Yagize uruhare runini mu iterambere rya tewolojiya yose. Azwi cyane nkuwashizeho inyigisho za Logos. Tuzavuga ku nyigisho za filozofiya y'uyu mutekereza muri iki kiganiro
Imico myiza irashobora kuba mirongo, niba atari magana. Ariko gake cyane imico yose irashobora guhuzwa mumuntu umwe. Imiterere yimiterere yabagore nabagabo iratandukanye. Nibisanzwe ko umugabo agira ubushake-bukomeye kandi bukomeye, ariko kubagore, ineza nubugore nibyiza
Heidegger Martin (imyaka y'ubuzima - 1889-1976) numwe mubashinze icyerekezo cya filozofiya nko kubaho kwabadage. Yavutse mu 1889, 26 Nzeri, i Messkirche
Amapaji, ingingo, ibitabo byanditse ku kaga ko guhangayika iteka nibyiza byo guseka. Ariko, dukomeje kwizera ko umuntu ukomeye gusa ashobora gutsinda. Umuntu ugenda yambaye ikositimu ya kera, ahora afite isuku, yambara amadarubindi, atwara imodoka ihenze yamahanga, ntabwo atinda kandi ntakina umuswa
Umugore wo mu kinyejana cya 21 akwiye kugumana inshingano zo gukora urugo, cyangwa ni ibisigisigi byahise? Imyitozo yerekana ko uruhare rwumugore wubucuruzi watsinze hamwe numukobwa "murugo" bihuye neza
Birasa nkaho buri muntu afite piramide ye yindangagaciro yaremye mubuzima bwose. Mubyukuri, yashyizwe mubwana. Amakuru yakiriwe numwana utarageza ku myaka 6 ajya muri subconscious. Ibi birareba kandi imyitwarire yimyitwarire abana bakira bareba ibikorwa byababyeyi babo no kumva ibiganiro byabo. Imyitwarire ni imyumvire ya kera cyane kandi isobanura siyanse yiga ibikorwa byabantu, amahame yimyitwarire yabo, imico yabo
Ubuzima bwugarijwe nurubuga rwimyitwarire, kandi tutabishaka twisanze "abahohotewe" nikiremwa kitumvikana. Hafi ya buri nguni, amahitamo mbwirizamuco aratangwa byihuse. Turi mukibanza cyibibazo tugereranya ibiciro kubwikosa. Kandi kubera ko twateganijwe gutwarwa no kumwenyura kumwenyura, noneho reka tubanze turebe neza, iyi nseko nziza ntabwo isa n'impyisi?
Ingingo yacu izakubwira ibice byubuzima rusange bigabanijwemo uyumunsi nisano iri hagati yabo


text:
Iyi gahunda ntiyasize n’ubwanditsi bw’ibitabo kuko hari hasigaye harimo ibibazo bishingiye ku kuba ibyigishirizwamo mu mashuri bikorerwa mu mahanga kandi bigakorwa n’abanyamahanga.
Ibi byatumaga hari amasomo atarabonaga ibitabo kuko abanditsi b’abanyamahanga bangaga kubyandika, bashingiye ko bikomeye kandi batazabibonamo amafaranga menshi kuko abanyeshuri babyiga ari bake nk’Ubutabire, Ubugenge, Imibare n’andi yigishwa mu cyiciro cya kabiri cy’amashuri yisumbuye.
Ibitabo byandikwaga n’abanyamahanga, wabisangagamo amakosa kandi bitajyanye na gahunda u Rwanda rwihaye yo gutuma uburezi buba inzira yo kurandura ingengabitekerezo no guteza imbere indagagaciro z’umuco Nyarwanda. Ibyo bitabo ni nk’Amateka, Ikinyarwanda, Amasomo Mbonezamubano n’ayandi.
Hakaba n’ibitabo byagaragaragamo amakosa menshi atandukanye, Urwego rw’Igihugu Rushinzwe Uburezi bw’Ibanze (REB) ntirube rwashobora kuyakosora kuko nta burenganzira (copy right) rwari rufite kuri ibyo bitabo.
Nyuma yo kubona ko igihugu gitakaza imbaraga nyinshi bigatuma n’uburezi bufite ireme budatangwa, mu 2017 hafashwe umwanzuro ko abari mu burezi bakoresha ubuhanga bafite bagatangira kwiyandikira no gutubura ibitabo bakoresheje amacapiro yo mu Rwanda ( In House Textbook Production).
Mu 2018 ni bwo Umushinga wiswe “Inhouse textbook production” watangiye, uhereye ku gushaka uburenganzira bw’umwanditsi (copyright) mu nzu z’ibitabo zari zisanzwe zikorana na REB kugira ngo rugire uburenganzira busesuye bwo gukosora, gucapa no kuvugurura ibitabo byari byaraguzwe, hatabayeho inzira ndende yo gusaba uburengazira bw’umwanditsi.
Mu gukora ibitabo, byasabye gushaka abarimu b’abahanga mu masomo atandukanye bigisha mu mashuri abanza, ayisumbuye na kaminuza no mu nzego zinyuranye bagakora ibitabo hagendewe ku nteganyanyigisho ziteguwe n’uru rwego.
Kwikorera ibitabo byatangiriye ku gukora ibitabo 46 bitari byarabonetse mu masoko yatanzwe kuko inzu z’ubwanditsi zitari zarabyanditse kuva mu 2016 kugera mu 2018.
– Ibitabo bisaga miliyoni 14.6 bimaze gutangwa
Gukorera ibitabo mu Rwanda ni gahunda igenda itanga umusaruro ndetse kugeza ubu hamaze gutangwa ibitabo bisaga miliyoni 14.6 mu mashuri atandukanye uhereye mu y’incuke kugera ku y’inderabarezi. Ibi byose byatwaye asaga miliyari 52.6 Frw.
Umuyobozi Mukuru wa REB, Dr Mbarushimana Nelson, yavuze ko gukorera ibitabo mu Rwanda byitezweho kongera ireme ry’uburezi.
Ati “Wasangaga hari ibitabo byandikwa n’abanyamahanga batazi u Rwanda, rimwe na rimwe bikaza bifite amakosa, byanamara kugera aha bigatwara umwanya munini mu gihe dukeneye ko bikosorwa. Kwikorera ibitabo rero byahise bitworohera no mu byerekeye ibiciro.”
“Birebana no gutubura ibitabo byabaga ngombwa ko tubanza kubasaba uburenganzira kandi bikadutwara igihe kinini. Ubu dufite uburenganzira bw’umwanditsi bivuze ko ibyo bitworohera niba hari impinduka zibayeho.’’
Ubusanzwe gukorera igitabo mu mahanga byatwaraga amafaranga atari make aho kuri ubu nibura amafaranga 914 Frw yacunguwe kuri buri kimwe.
Umuyobozi w’Ishami rishinzwe Integanyanyigisho, Imyigishirize n’Ibikoresho by’Ishuri, Murungi Joan, yabwiye IGIHE ko gahunda yo kwikorera ibitabo mu gihugu yagabanyije ibyatakazwaga n’ihamagazwa ry’ibitabo mu mashuri kubera amakosa yagaragayemo.
Ufashe 914 Frw acungurwa ku gitabo kimwe usanga nibura mu gihe gito cy’imyaka ine asaga miliyari 7, 7 Frw yagombaga gutangwa mu gukora ibitabo yarazigamwe utibagiwe n’ayari gukoreshwa mu kubikosoza.
Murungi yavuze ko uretse kuba kandi harabayeho kuzigama ayo mafaranga byanatanze akazi ku bana b’Abanyarwanda kuko ari bo babyandika, bakabitunganya ndetse bikanacapirwa mu gihugu bityo bikagirira umumaro abenegihugu.
Ibi kandi byanatumye ubumenyi mu gutunganya ibitabo bwiyongera mu gihugu igihugu kigira abahanga benshi ku buryo hatagikenewe kwifashisha abanyamahanga muri ako kazi.
Amacapiro yo mu Rwanda yatangiye kwiyubaka, gahunda itangira amacapiro abiri gusa ni yo yari ku rwego rwo gutubura ibitabo byinshi ariko amaze kugera kuri ane.
REB yifuza ko nibura bizagera mu 2025/26 hamaze gukorwa ibitabo bisaga miliyoni 28 mu rwego rwo guhaza abanyeshuri bose cyane ko bizajyanishwa n’ikoranabuhanga.
Kugira ngo iyi ntego igerweho hakenewe nibura ingengo y’imari ya miliyari 12 Frw buri mwaka.
– Ikorabuhanga mu burezi hagamijwe gufasha n’abafite ubumuga
Mu gufasha abana bafite ubumuga hatangijwe gahunda yo gutunganya ibikubiye mu bitabo binyuze mu gukoresha uburyo bw’amashusho, amajwi n’ururimi rw’amarenga.
Binyuze kuri porogaramu yo kwiyandikira ibitabo, byashizwe mu byiciro bibiri, ari byo “Edu-tainment”, hakozwe amasomo mu mashusho 48 ashobora kwifashishwa mu kwigisha abana bato. Ibyo byagezweho kubera kugira uburenganzira bw’umwanditsi (copyright) na porogaramu yo kwiyandikira ibitabo.
Ku biga mu mashuri y’incuke kugera mu mwaka wa gatandatu w’amashuri abanza hakozwe ibitabo bifite amajwi n’amashusho akoresha n’ururimi rw’amarenga bizafasha mu myigire y’abafite ubumuga. Ibi bizatangira gushyirwa ku rubuga rwa REB mu mpera za Nzeri 2022.
– Amashuri nderaburezi yahawe umurongo
Imyaka igera ku munani yari igiye gushira amashuri nderabarezi atagira ibitabo n’izindi mfashanyigisho zigenderwaho kandi ari ahantu hatorezwa abarimu bazigisha abanyeshuri.
Ibi byagiraga ingaruka ku musaruro w’abarimu, bamwe basohokaga batazi ibyo bagomba kwigisha umwana bigendanye n’igihe n’umurongo wa politiki y’uburezi.
Hamwe no kwishakamo ibisubizo hateguwe, handikwa ibitabo 207 (tittles), ni ukuvuga igitabo cy’umunyeshuri n’icya mwarimu.
Kugeza ubu hamaze gutangwa integanyanyigisho 480 (Competence Based Curriculum Framework)” na za syllabus 4.600 ku mashuri nderabarezi yose mu gihugu.
Hatanzwe kandi ibitabo 78.600 bijyanye n’integanyanyigisho nshya mu mwaka wa mbere, 71,925 mu wa kabiri n’ibindi 58,851 mu wa gatatu.
– Amasomo ya siyansi na yo yatekerejweho
Hateguwe amasomo mu buryo bw’ikoranabuhanga “Scripted lessons” agendeye ku mfashanyigisho n’integanyanyigisho zikoreshwa mu mashuri abanza 888 n’amasomo 1108 mu mashuri yisumbuye.
Aya masomo akorwa ku bufatanye na Kaminuza y’u Rwanda, Ishami ry’Uburezi agashyirwa kuri za mudasobwa zoherezwa ku bigo by’amashuri ngo abarimu bagire ubumenye buhagije mu kwigisha amasomo ya siyansi.
Ibigo by’amashuri bitagira za laboratwari byafashijwe nibura kugira ibikoresho by’ibanze byifashishwamo (Science Kits) kuko byatanzwe ku bigo 322.
Hanatanzwe kandi amahugurwa arebana n’ikoreshwa ryabyo ku buryo umwarimu wese ashobora gufasha abana gukora amasomo yigishirizwa muri za laboratwari (Science practicals) ku barimu 2500.
Ibigo byigenga muri iyi gahunda nabyo byatekerejweho. Byasabwe kujya bikora raporo y’ingano y’ibitabo bikenera buri mwaka bigakorerwa ibitabo hagendewe ku gutanga isoko rimwe ry’ibitabo bya Minisiteri y’Uburezi bityo bikafasha kubona ibitabo ku giciro cyo hasi ariko ibigo bikishyura icyo kiguzi ku nganda.
Ababyeyi na bo babikeneye basabwa gutanga ubusabe bwabo ku bigo abana babo bigaho kugira ngo bikorerwe rimwe ku giciro kimwe hatabayeho guhendwa.
– Hakenewe ubufasha bwa Leta
Murungi Joan yagaragaje ko ikiguzi cy’igitabo gikorewe mu Rwanda kikiri hejuru kuko ibikoresho by’ibanze byifashishwa mu kubicapa bitumizwa mu mahanga nko mu Buhinde n’u Bushinwa.
Ibi bikoresho by’ibanze iyo bigeze mu Rwanda hagatangira imirimo yo gucapa ibitabo (printing service) birasoreshwa bigatuma igiciro kiyongera.
Mu guteza imbere uruganda rw’ibitabo abahanga basanga Leta ikwiye korohereza abashoramari mu birebana n’uruganda rw’ibitabo kugira ngo gahunda yo kwikorera ibitabo irusheho kugenda neza kandi hatabayeho guhendwa.
Murungi yavuze ko Leta ikwiye kugira uruhare muri iyi gahunda ku buryo ibikoreshwa mu gucapa ibitabo bigizwe n’impapuro, indodo n’ibindi bikaboneka ariko bidahenze cyane.
Ati “Ubusanzwe ibitabo by’Abanyarwanda byacapiwe mu mahanga ntibisora iyo byinjizwa mu gihugu. Byaba byiza habayeho ishoramari rihagije muri serivisi y’amacapiro, ibikenerwa byose bikaboneka hafi kandi ku gihe. Ibi byazatuma ibitabo biboneka vuba kandi ku gihe.
Bivugwa ko kandi amasoko arebana no gutubura ibitabo asabiwe umwihariko (un conventional way) byatuma igihe bitwara kigabanuka bityo ibitabo bihagije bikaboneka.


text:
Ishyaka Riharanira Demokarasi no Kurengera Ibidukikije mu Rwanda / Democratic Green Party of Rwanda-DGPR) rirasaba ababyeyi kongera kwita ku burere bw’abana babo bityo bikazacogoza ikibazo cy’urubyiruko rukomeje kurangwa n’imyitwarire idahwitse.
Urubyiruko rwo mu karere ka Gicumbi rwo mu Ishyaka Green Party ruvuga ko rubona bagenzi barwo barangwa n’imyitwarire idahwitse irimo kwirara mu biyobyabwenge, mu busambanyi n’ibindi.
Uwitonze Francoise wo mu murenge wa Rwamiko agira ati “Usanga urubyiruko rwarabaswe n’ibiyobyabwenge, kunywa inzoga n’itabi n’urumogi na za kanyanga. Hari izitwa” ibyuma” mbona nabyo ari ibiyobyabwenge hari ababinywa bakamera nk’abapfuye. Mu nzoga z’inkorano nka dunda ubwonko, bwigibwigi, akayuki n’ibindi.”
Yungamo ko kandi hari abakobwa baterwa inda n’abagabo bubatse. Nabyo asanga ari ikibazo gikomeye kirwugarije.
Mugenzi we witwa Iradukunda Jean Baptiste avuga ko kibazo cy’urubyiruko rwishora mu biyobyabwenge, guterwa inda, rugaragara hirya no hino mu mirenge y’ako karere.
Agira ati” Urubyiruko rukomeje kwishora mu biyobyabwenge, hari urunywa inzoga z’inkorano nka Kanyanga bavana mu baturanyi, abanywa urumogi n’ibindi ubona ari ikibazo gihangayikishije cyane.”
Ubuyobozi bw’ishyaka Green Party buvuga ko uruhare rw’ibanze mu guhangana n’ibyo bibazo rureba ababyeyi.
Umubitsi mukuru w’iryo Shyaka Masozera Jacky agira ati “Ubuvugizi ni ngombwa ariko tugomba kureba n’uruhare rw’ababyeyi bombi mu kwita ku burere bw’abana babo, cyane cyane mu kubigisha kutijandika mu mico idakwiye.
Akomeza avuga ko ari ikibazo kireba ababyeyi bombi, atari umugore gusa, ahubwo umugore n’umugabo bagafatanya kugirango barerere u Rwanda rwiza.
Ati “Umugabo agomba kugira igitsure cy’umugabo n’umugore bagafatanya. ”
Ku bijyanye n’inda ziterwa abangavu, Masozera avuga ko imiryango igomba kwigisha abana babo ubuzima bw’imyororokere kuko bashobora kubyigishwa n’abandi mu buryo butari bwo, bakigishwa guhakanira ababashuka.
Ibyo ngo byabera mu bikorwa bitandukanye bihuza abaturage, mu muganda, mu mugoroba w’imiryango no mu nteko z’abaturage.
Ibi bitekerezo bikomeje gutangirwa mu ityazabwenge rikorerwa Abarwanashyaka ba Green Party hirya no hino mu turere, aho hanashyirwaho abayobozi b’inzego z’urubyiruko n’abagore. Tariki ya 20 Kanama iki gikorwa cyabereye mu karere ka Gicumbi.
Source: Green Party itangaza icyacogoza imyitwarire idahwitse mu rubyiruko - The Source Post


text:
Twizera ko…
• Bibiliya ari ijambo ryahumetswe n’Imana, ni ibyo Imana yahishuriye abantu, ni itegeko rihamye ridufasha mu kwizera n’imyifatire, kandi rifite ubushobozi burenze ibyo abantu bibwira n’ibyo bibaza, n’ubwo ridahabanye n’ibyo abantu bibaza (2Timoteyo 3:15-16; 1Petero 2:2).
• Hari Imana imwe nyakuri yigaragaje ko ihoraho ibihe byose kandi yishoboye, yigaragaje nka “Ndi” kandi yakomeje kwigaragariza mu mahame y’imibanire n’ubufatanye nka Imana Data, Imana Mwana, ndetse n’Umwuka Wera (Gutegeka kwa kabiri 6:4; Mariko 12:29; Yesaya 43:10-11, Matayo 28:19)
• Umuntu Yaremwe ari Mwiza kandi atunganye, kuko Imana yavuze iti: “Mureke tureme umuntu agire ishusho nk’iyacu”, ariko umuntu yahisemo gucumura, aragwa, kandi ibyiringiro bye rukumbi byo gucungurwa biri muri Yesu Kristo Umwana w’Imana (Itangiriro 1:26-31, 3:1-7; Abaroma 5:12-21).
• Ubuntu bw’Imana buzana agakiza bwagaragariye abantu bose, binyuze mu kubwirizwa kwihana no kugarukira Imana no kwizera Umwami Yesu Kristo; Umuntu akizwa no guhanagurwaho Ibyaha no guhindurwa mushya n’Umwuka Wera, kandi agatsindishirizwa n’ubuntu binyuze mu kwizera, akaba abaye umuragwa w’iby’Imana nk’uko ibyiringiro by’ubuzima bw’iteka bwose biri. (Tito 2:11; Abaroma 10:13-15; Luka 23:47; Tito 3:5-7). Ikigaragariza umuntu ko yakijijwe ni uko ahamirizwa n’Umwaka Wera (Abaroma 8:16). Igihamiriza abandi ko umuntu yakijijwe n’ukubaho ubuzima bwo gukiranuka no kwera nyakuri.
• Kubatizwa ari ikimenyetso cyo guhambanwa na Kristo bigomba kubahirizwa nk’uko bisabwa n’ibyanditswe byera, na buri wese wihannye kandi mu mitima yabo bakaba barizeye ko Yesu ari umukiza n’umwami. Ni muri ubwo buryo imibiri yabo iba yejejwe mu mazi nyakuri nk’ikimenyetso cyo kwezwa kw’inyuma, mu gihe imitima yabo iba yaraminjagiweho amaraso ya Kristo nk’ikimenyetso cyo kwezwa kw’imbere. N’uko bakaba batangariza isi ko bapfanye na Yesu bakazukana nawe ndetse bakaba bagendera mu buzima bushya (Matayo 28:19, Ibyakozwe 10:47-48; Abaroma 6:4; Ibyakozwe 20:21; Abaheburayo 10:22).
• Ifunguro ryera, rigizwe n’umutsima (umugati) ndetse n’imbuto z’umuzabibu, n’ibimenyetso bigaragaza ko twebwe n’Umwami Yesu Kristu dusangiye kamere y’Imana (2Petero 1:4), bikatwibutsa uko Yesu yababajwe akicwa (1Abakorinto 11:26). Bihuriweho n’abizera bose “kugeza aho azagarukira.”
• Ko abizera bose biringizwa, kandi bagomba guharanira gushaka, icyo Data yadusezeranije, ari cyo kubatizwa mu Mwuka Wera ndetse no mu muriro, nk’uko Umwami wacu Yesu Kristo yabitegetse. iyi niyo yari imibereho y’abakristo b’itorero rya mbere. Aha niho haba guhabwa imbaraga z’ubuzima no gukorera Imana, guhabwa impano z’umwuka n’uburyo zikoreshwa mu murimo w’I mana (Luka 24:29; Ibyakozwe 1:4; 1:8; 1Abakorinto 12:1-31). Iyi mikorere itandukanye n’imikorere y’ubuzima bwo kuvuka bwa kabiri (Ibyakozwe 10:44-46; 11:14-16; 15:7-9).
• Umubatizo w’abizera ni umurimo wihariye wa Mwuka Wera—birangwa no kuvuga mu ndimi zindi nk’ uko Umwuka w’Imana azitanze (Ibyakozwe 2:4). Kugaragara kw’abavuga mu zindi ndimi kandi bijyanye no guhabwa impano yo kuvuga indimi (1Abakorinto 12:4-10, 28) ariko kubera impamvu n’imikoreshereze itandukanye.
• Ibyanditswe byera byigisha kubaho ubuzima byejejwe, abatabufite bakaba batazabona Umwami. Tubifashishwe na Mwuka Wera, Twumvira itegeko rivuga ngo “Mube abera, kuko ndi Uwera”. Guhanagurwa Wese n’ubushake bw’Imana ku bizera bose, kandi bagomba kubuharanira bakagendera mu kumvira ijambo ry’Imana (Abaheburayo 12:14; 1Petero 1:15-16; 1Abatesalonike 5:23-24, 1Yohana 2:6)
• Itorero ni umubiri wa Kristo, ubuturo bw’Imana binyuze mu mwuka, rikaba rifite inshingano yo gusohoza inshingano nyamukuru yo kuvuga ubutumwa bwiza. Buri wizera wese, wabyawe n’Umwuka n’urugingo rw’itorero ry’imfura, banditswe mu ijuru. (Abefeso 1:22-23; 2:22; Abaheburayo 12:33).
• Umurimo w’umuhamagaro kandi wimitswe n’ibyanditswe byera watanzwe n’Umwami ufite intego ebyiri (2): Kubwiriza isi ubutumwa bwiza, no gutunganya umubiri wa Kristo (Mariko 16:15-20; Abefeso 4:11-13).
•Kubohorwa indwara byatanzwe mu gitambo cy’ibyaha Yesu yatanze, kandi n’uburenganzira bw’ abizera bose. (Yesaya 53:4-5; Matayo 8:16-17).
• Kuzuka kw’ abapfiriye (Abasinziriye) muri Kristo ndetse no guhindurwa kwabo, hamwe n’abazaba bakiriho ubwo Umwami azagaruka, nibyo bitegerejwe kandi nibyo byiringiro bizima by’itorero (1Abatesalonike 4:16-17; Tito 2:12; 1Abakorinto 15:51-52; Abaroma 8:23).
• Guhishurwa k’Umwami Yesu Kristo avuye mu ijuru, agakiza k’ishyanga rya Isirayeli, ndetse n’ingoma y’imyaka igihumbi ya Kristo hano ku isi n’isezerano riri mu byanditswe byera, kandi ni byo byiringiro by’isi (2Abatesalonike 1:17; Ibyahishuwe 19:11-14; Abaroma 11:26-27; ibyahishuwe 20:1-7).
• Umubi (Satani) n’abamaliyika baguye (abadayimoni), inyamaswa n’abahanuzi b’ibinyoma, ndetse n’umuntu wese uzasanga atanditswe mu gitabo cy’ubugingo, bazatabwa mu muriro utazima n’amazuku, arirwo rupfu rwa kabiri (Ibyahishuwe 20:10-15)
• Nk’uko isezerano rye riri, dutegereje ijuru rishya hamwe n’isi nshya aho gukiranuka kuzatura ibihe byose (2Petero 3:13; Ibyahishuwe 21:1).


text:
Papa Jean Paul I wayoboye Kiliziya iminsi 33 yagizwe Umuhire
Kuri iki Cyumweru tariki 04 Nzeri 2022, i Vatican ku cyicaro gikuru cya Kiliziya Gatolika (Saint-Pierre), Papa Francis yashyize mu rwego rw’Abahire Papa Yohani Paul I, wayoboye Kiliziya iminsi 33 gusa.
Papa Yohani Pawulo I witwa Albino Luciano, wavukiye mu Majyaruguru y’u Butaliyani mu mujyi wa Canale d’Agordo, tariki 17 Ukwakira 1912, abaye umuhire nyuma y’imyaka 46 yitabye Imana.
Ni umwe muri ba Papa wayoboye Kiliziya Gatolika igihe gito, aho ubwo buyobozi yabumazeho iminsi 33 gusa, dore ko yabaye Papa ku itariki 26 Kanama 1978 asimbuye Papa Paul VI, yitaba Imana mu buryo butunguranye ku mugoroba wo ku itariki 28 Nzeri 1978, aho uwamenye urupfu rwe ari umwe mu Bihayimana wari ushinzwe kumushyira icyayi mu cyumba cye buri gitondo, asimburwa na Papa Jean Paul ll.
Mu gitambo cya Misa cyatuwe mu muhango wo Gushyira Papa Jean Paul I mu rwego rw’Abahire, Papa Francis yashimye imyitwarire yamuranze, agira ati “Ngendeye ku rugero rwa Yezu Kirisitu, Jean Paul I, yabaye umushumba urangwa n’ubwiyoroshye no kwicisha bugufi mu ntama yari abereye umwungeri.
Papa Yohani Pawulo I, bari baranamuhaye akazina k’akabyiniriro ka Smiling Pope cyangwa Pape au Sourire, kuko yahoraga yishimye, yisekera.
Umuntu utorerwa kuba Umuhire ni uba yarapfuye, asanzwe arangwa n’ubunyangamugayo n’ibikorwa by’ubugiraneza mu bantu, aho nyuma y’uko ubuyobozi bwa Kiliziya mu gihugu cye bushyikirije Raporo ubuyobozi bukuru bwa Kiliziya ku Isi, ibyavuye mu bugenzuzi n’ubushakashyatsi bwakorewe kuri uwo muntu, bukamusabira gushyirwa mu bahire.
Nyuma y’iyo Raporo intumwa ziturutse i Vatican (Roma) zoherezwa muri icyo gihugu gukora ubucukumbuzi, zireba ko uwo muntu akwiriye gushyirwa mu bahire koko zigatanga Raporo mu buyobozi bukuru bwa Vatican buyobowe na Papa, hagakorwa irindi genzura nyuma bagashyira mu Bahire uwabisabiwe. Nyuma y’ubundi bushakashatsi uwari Umuhire ashyirwa mu Batagatifu


text:
Iyo utangiye ubucuruzi ni ingenzi ko wita ku mibereho y’abafite aho bahuriye nabwo harimo abakozi bawe ndetse n’abakiliya bakugana.
Ibikorwa by’ubucuruzi bwawe bishobora kugerwaho n’ingaruka zishobora kuba izikomeye kandi zihenze ku bafatanyabikorwa bawe ariko ubwishingizi bw’ubucuruzi bwakurinda kugerwaho nazo.
Ubwishingizi butuma ubukungu burushaho kugenda neza binyuze mu kurinda ibigo ibihombo bitashobora kwiyishyurira binafasha ba nyirabyo gukomeza gukora neza no mu bihe by’ibyago.
Aho ni ho Zion Insurance Brokers ibera igisubizo ku mushinga n’ubucuruzi bwa buri wese. Itanga ubwishingizi bw’ubucuruzi, bukubiyemo ubw’inganda, umuntu ku giti cye, serivisi n’imari n’ibindi.
Mu gihe kandi ubukungu bw’u Rwanda bukomeje kwaguka ku kigero cyo hejuru, ibigo byinshi byagaragaje ko byifuza abantu bafite ubumenyi bw’ibanze mu kubafasha kubona inama ziziguye ku byo gusobanukirwa iby’ubwishingizi.
Uko kandi impinduka mu bukungu bw’u Rwanda zigenda zirushaho kuba nyinshi mu byiciro bitandukanye byerekana ko ubwishingizi ari igice cy’ingenzi mu bice by’ubwo bukungu.
Nka Zion Insurance Brokers umwihariko wa yo ni uko iha umwanya abakiliya kugira ngo barusheho gusobanukirwa ibyo basabwa kugira ngo babashe kwimakaza ubwishingizi bwiza, bwizewe kandi buhendutse.
Byongeye kandi ku byago byose bitunguranye byibasira ubucuruzi cyangwa umushinga wawe itsinda ribishinzwe rigizwe n’abajyanama mu bwishingizi riguha ubufasha bw’ibanze kugira ngo udahura n’igihombo.
Intumbero zabo ni ugutanga umutuzo ku bakiliya babo binyuze mu bwishingizi batanga hamwe n’indangagaciro zibaranga na serivisi zidasanzwe batanga.
Hamwe na Zion Insurance Brokers ubucuruzi bwawe, ubuzima bwawe, umuryango wawe n’umutungo wawe bigenerwa ubwishingizi bukwiye.
Ukeneye serivisi za Zion Insurance Brokers wabasanga aho bakorera ku muhanda KN 48 St, Kigali, mu Mujyi rwagati mu nyubako ya Makuza Peace Plaza cyangwa ukabahamagara kuri 0788591262.


text:
Bugesera: Igare rizazamura umugore mu iterambere
Ku munsi mpuzamahanga w’umugore wo mu cyaro wizihizwa ku italiki 15 Ukwakira buri mwaka, abagore b’abagenerwabikorwa ba Hinga Weze bo mu murenge wa Gashora, akarere ka Bugesera barishimira amagare bahawe n’uyu mushinga kuko azarushaho kubafasha mu buhinzi n’ubworozi bakagera ku iterambere.
Mukashyaka Daphrose umubyeyi w’imyaka 45 wahaye igare avuga ko iryo gare rizamwunganira kuko ubusanzwe yakoreshaga iryo atiye cyangwa akodesheje. Aragira ati “iri gare rije ari igisubizo kuko nzajya ndikoresha ngiye guhinga twareho imigozi, imyumbati n’ifumbire ndetse n’ubwatsi bw’amatungo, ubuzima bwanjye bugiye guhinduka kuko mbonye igare ryanjye, sinzongera kurikodesha nzarushaho kwiteza imbere hamwe n’umuryango wanjye.”
Uyu mubyeyi akaba akangurira abagore bagenzi be gukura amaboko mu mifuka bagakora bakiteza imbere ntibahore basaba abagabo umunyu, isabune cyangwa bavuge ngo igitenge cyansaziyeho umugabo yanga kungurira ikindi kandi nabo bakigurira.
Nzitungira Sandrine nawe yahawe igare aragira ati ”akenshi mpinga kure cyane rizamfasha gutunda ifumbire nyijyana mu murima , gusarura, iyo twejeje imyaka myinshi ngasarura nk’ibiro 100 sinabyikorera ku mutwe ariko ku igare nzajya mbizana nta mvune, ahantu hagendwa amasaha ya 2 na 3 ni harehare, ikindi rizamfasha no kuvoma amazi kuko hari igihe amazi akama mu marobine bikaba ngombwa ko tujya kuvoma mu kiyaga , rizamfasha kuzana inkwi , hari n’igihe jya guhaha mu masoko yakure urumva rizamfasha muri byinshi rimfitiye akamaro kanini cyane. “
Mutabazi Richard umuyobozi w’akarere ka Bugesera ashimira ibikorwa by’indashyikrwa bimaze gukorwa mu mirenge itandukanye y’akarere ka Bugesera ku bufatanye n’umushinga Hinga Weze birimo gutunganya no kuzamura umusaruro w’ubuhinzi buhangana n’imihindagurikire y’ikirere, kubashakira amasoko, gutunganya ibyanya bito byuhirwa n’imirasire y’izuba , gukora imirwanyasuri kwigisha abaturage kwishyira hamwe mu matsinda yo kwizigama, koroza abaturage amatungo magufi, kurinda ibidukikije bigisha abaturage gufata amazi y’imvura no gutunganya imirima y’igikoni hirindwa imirire mibi.
Agaruka ku munsi mpuzamahanga w’umugore wo mu cyaro, Mutabazi yavuze ko kuba umugore yarahawe agaciro, umugore n’umukobwa bafite uruhare rukomeye mu iterambere ryabo n’igihugu nkuko insangamatsiko ibivuga “ Umuryango utekanye kandi uteye imbere”.
Akomeza avuga ko bakiri mu rugendo rwo guhindura imyumvire iheza umugore mu iterambere ry’ibimukorerwa hakorwa ibikorwa byo kumushishikariza kwigirira icyizere, kwishyira hamwe, kwizigama , no kugana ibigo by’imari.
Ikindi ngo haracyagaragara ihohoterwa rikorerwa abagore babuzwa uburenganzira ku mitungo, gukora no kwiteza imbere bigatuma ingo zimwe zihorana ubukene. Buri wese akaba afite uruhare rukomeye kugira ngo ibi bihinduke.
Umushinga Hinga Weze watangijwe ku bufatanye n’Ikigo cy’Igihugu Gishizwe Guteza Imbere Ubuhinzi n’Ubworozi RAB ku nkunga y’Umuryango w’Abanyamerika Wita ku Iterambere Mpuzamahanga USAID intego yabo akaba ari ugufasha abahinzi basanga 530,000 mu turere 10 ikoreramo mu kwita ku buhinzi no kunoza imirire.


text:
Uburobyi mu Kivu bwakomeje gusubikwa kubera kutagira imitego yemewe
Abarobyi bakorera uburobyi mu kiyaga cya Kivu bavuga ko kuva tariki ya 28 Nzeri 2021 bari biteguye gutangira uburobyi bw’amafi n’isambaza mu kiyaga cya Kivu ariko kubera benshi badafite imitego yujuje ubuziranenge yitwa icyerekezo ntibemerewe kuroba.
Abarobyi baganiriye na Kigali Today bavuga ko biteguye kujya mu mazi ariko babuzwa n’uko bamwe mu bayobozi n’abandi badafite imitego yujuje ubuziranenge none abafite imitego yemewe babujijwe nabo kujya mu mazi.
Umwe utashatse ko amazi ye atangazwa yagize ati “RAB yasabye ko hakoreshwa imitego yujuje ubuziranenge, ariko abayobozi bacu ntayo bagira, byatumye n’abayifite tubigenderamo kuko umuyobozi ntiyaguha uburenganzira kandi nawe atemerewe.”
Itangazo rya Minisiteri y’Ubuhinzi ryanditswe tariki ya 23 Nzeri rivuga ko gukoresha no gucuruza ibikoresho byangiza uburobyi bibujijwe, icuruzwa ry’ibikoresho by’uburobyi n’ubworozi bwo mu mazi risabirwa uruhushya rutangwa na RAB.
Minisiteri y’Ubuhinzi n’Ubworozi yasabye aborozi bakorera mu Kiyaga cya Kivu ko imitego ikoreshwa kuroba isambaza mu makipe yemewe ari umutego ufite ijisho rya mm 6 kuzamura, umutego w’icyerekezo ufite mm9 na 10.
Imitego iroba ingudu igomba kuba ijisho rya inch 1,5, naho Tilapia umutego ugomba kuba ufite ijisho rya inch 4 kuzamura.
Itangazo riburira abantu bose ko inzitiramubu, umutego ukozwe n’urudodo rumwe uzwi nka Kaningini utemewe.
Mukasekuru Mathilde umuyobozi muri Ministere y’Ubuhinzi avuga ko ikibazo cyatewe n’abarobyi batubahiriza amasezerano bagiranye na Minisiteri y’ubuhinzi.
Agira ati; “Byatangiye 2019 tubasaba gukuraho imitego ifite amaso ya 4, batwizeza ko bazajya babikora buri mwaka aho 2020 bagombaga kureka imitego ifite ijisho rya 5, 2021 hagakoreshwa imitego yemewe ariko nubu baracyakoresha imitego itemewe.”
Kimwe mu kibazo gikomeje kugora uburobyi bukorerwa mu kiyaga cya Kivu ni imitego itemewe ikoreshwa, abarobyi bakavuga ko ikoreshwa n’abayobozi b’amakoperative, abayobozi b’amahuriro ya Koperative hamwe nababaha ruswa.
Ku mugoroba tariki ya 30 Nzeri biteganyijwe ko hakorwa inama ihuriwemo n’abayobozi b’amakoperative akora uburobyi mu kiyaga cya Kivu, Guverineri w’Intara y’Uburengerazuba, Abayobozi b’uturere dukora ku kiyaga cya Kivu, Minisitiri w’Ubuhinzi n’ubworozi n’umuyobozi wa RAB kugira ngo haganirwe uko ikibazo cy’imitego itemewe cyacika mu kiyaga cya Kivu.
Imitego itemewe ishyirwa mu majwi kuba nyirabayazana yo kuroba amafi n’isambaza bitarakura, bigatuma hafatwa igihe cyo gufunga ikiyaga kugira ngo isambaza zibone umwanya wo kororoka.